**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2019 ԹՎԱԿԱՆԻ**

**ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ**

**Հ Ա Շ Վ Ե Տ Վ ՈՒ Թ Յ ՈՒ Ն**

|  |  |
| --- | --- |
| **Հաշվետվության բովանդակությունը** | **Էջը** |
| **1.** | ***ԿՏՄ որակի ապահովման ստորաբաժանման կողմից յուրաքանչյուր եռամսյակ կառավարման խորհրդի հաստատմանը ներկայացված ԿՏՄ գործունեության կատարողականի գնահատման արդյունքների հիման վրա կազմված ամփոփ տեղեկատվություն*** | **2** |
| **2.** | ***ԿՏՄ գործունեության 2019 թվականի տարեկան ծրագրի կատարման ընթացքի վերաբերյալ տեղեկատվություն*** |  **4** |
| **3.** | ***ԿՏՄ 2019 թվականի գործունեության տարեկան ծրագրով սահմանված թիրախներին հասնելու մասին տեղեկատվություն, արդյունքների վերլուծություն*** | **6** |
| **4.** | ***ԿՏՄ կողմից հաշվետու ժամանակահատվածում իրազեկման միջոցառումների վերաբերյալ տեղեկատվություն*** | **10** |
| **5.** | ***ԿՏՄ վերահսկողության ոլորտում ռիսկերի առկա իրավիճակի վերաբերյալ վերլուծություն*** | **11** |
| **6.** | ***Խորհրդատվական գործունեության վերաբերյալ տեղեկատվություն*** | **16** |
| **7.** | ***Տեղեկատվություն ԿՏՄ կողմից հաշվետու ժամանակահատվածում իրականացված կանխարգելիչ միջոցառումների, դրանց նպատակների և ստացված արդյունքների վերաբերյալ*** | **18** |
| **8.** | ***Տեղեկություն իրականացված ստուգումների վերաբերյալ******8.1. Հաշվետու տարվա ընթացքում իրականացված ստուգումների քանակը (բացարձակ և տոկոսային արժեքներով)******8.2. Ստուգումների տարեկան ծրագրով նախատեսված ստուգումների քանակը (բացարձակ և տոկոսայն արժեքներով)******8.3. Ընդհանուր ստուգումների մեջ ստուգումների տարեկան ծրագրով չնախատեսված ստուգումների քանակը (բացարձակ և տոկոսային արժեքներով)******8.4. Տեղեկատվություն 1 ստուգման (պլանային և ոչ պլանային) ժամանակ ծախսված ֆինանսական և մարդկային ռեսուրսների քանակի, ինչպես նաև 1 ստուգման միջին տևողության վերաբերյալ******8.5. Ստուգումների արդյունքները******8.6. Վարչական վարույթների քանակը, դրանց հարուցելու հիմնական հիմքերը******8.7. Տնտեսավարող սուբյեկտների կողմից առավել հաճախ կրկնվող օրենսդրության խախտումները կամ շեղումները, որոնք վերհանել են տեսչական մարմինները, ինչպես նաև դրանց պատճառները, տարածվածությունը******8.8.Տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցներ*** | **18****18****19****19****19****37****41****43** |
| **9.** | ***Օրենսդրական առաջարկների մասին տեղեկատվություն՝ նշելով առաջարկի բովանդակությունը և նպատակը*** | **43** |
| **10.** | ***Դիմում բողոքներ******10.1.Տեսչական մարմնի և դրա պաշտոնատար անձանց գործողությունների կամ անգործության, այդ թվում՝ պատասխանատվության միջոց կիրառելու վերաբերյալ վարչական ակտի դեմ բերված բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին******10.2. Տեսչական մարմնում ստացված տնտեսավարող սուբյեկտների վերաբերյալ դիմում-բողոքների մասին*** | **48****49** |
| **11.** | ***Ձևաթղթերի փորձարկումներ******11.1.ՀՀ Արարատի մարզի Մասիսի, ՀՀ Արմավիրի մարզի Մեծամորի համայնքապետարանների կրթության հարցերով զբաղվող ստորաբաժանումներ******11.2.ՀՀ Արագածոտնի և ՀՀ Լոռու մարզպետարանների աշխատակազմերի կրթության, մշակույթի, սպորտի վարչություններ*** | **52****55** |

|  |
| --- |
| *ՀՀ կրթության տեսչական մարմնի 2019 թվականի տարեկան գործունեությունը* |

ՀՀ կրթության տեսչական մարմնի (այսուհետ` նաև ԿՏՄ) հաշվետվությունը կազմվել է հիմք ընդունելով «Տեսչական մարմինների մասին» օրենքի 15-րդ հոդվածի 2-րդ մասը և Հայաստանի Հանրապետության վարչապետի աշխատակազմի տեսչական մարմինների աշխատանքների համակարգման գրասենյակի ղեկավարի 2020 թվականի հունվարի 13-ի՝ «Տեսչական մարմինների կողմից Հայաստանի Հանրապետության վարչապետին ներկայացվող 2019 թվականի տարեկան հաշվետվության վերաբերյալ մեթոդական ցուցումը հաստատելու մասին» թիվ 1-Լ հրամանը։

 ԿՏՄ-ն գործում է ՀՀ Սահմանադրության, «Տեսչական մարմինների մասին» ՀՀ օրենքի, այլ օրենքների, իրավական այլ ակտերի և իր կանոնադրության հիման վրա: ԿՏՄ կառավարման խորհրդի 11.01.2019թ. N 01-01-01 որոշմամբ հաստատված ԿՏՄ 2019 թվականի տարեկան գործունեության ծրագրով նախատեսված գործառույթների շրջանակներում 2019 թվականի ընթացքում իրականացվել են ստորև նշված աշխատանքները.

|  |
| --- |
| 1. ***ԿՏՄ որակի ապահովման ստորաբաժանման կողմից յուրաքանչյուր եռամսյակ կառավարման խորհրդի հաստատմանը ներկայացված ԿՏՄ գործունեության կատարողականի գնահատման արդյունքների հիման վրա կազմված ամփոփ տեղեկատվություն***
 |

ԿՏՄ 2019 թվականի գործունեության կատարողականի գնահատման արդյունքների հիման վրա կազմված ամփոփ տեղեկատվությունն արտահայտված է ստորև բերված աղյուսակում.

|  |  |  |  |  |
| --- | --- | --- | --- | --- |
|  |  ՈլորտՉափորոշիչ | **Նախադպրոցական կրթության ոլորտ** | **Հանրակրթության ոլորտ** | **Նախնական (արհեստագործական) և միջին մասնագիտական կրթության ոլորտ** |
|  | **1․ Նպատակի չափորոշիչներ** |  |  |  |
| 1․1 | Տեսչական մարմնի գործունեության հիմնական նպատակին հասնելու մակարդակը[[1]](#footnote-1)  | 0.40 | 0.08 | 0.15 |
| 1․2 | Ոլորտի առավել ռիսկային բնագավառներում փոփոխությունների առկայությունը[[2]](#footnote-2)  | 0.32 | 0.06 | 0.08 |
| 1.3 | Ռիսկերի պլանավորման, վերլուծության և գնահատման համար հատկացված ֆինանսական միջոցները և մարդկային ռեսուրսները | 0/7 |
| 1.4 | Խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները / մարդկային ռեսուրսները | 28000/22 | 200000/55 | 6000/14 |
| 1.5 | Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկների քանակը։ | 15 | 9 | 10 |
|  | **2. Գործընթացի չափորոշիչներ** |  |  |  |
| 2․1  | Ըստ անհրաժեշտության իրականացված ստուգումների միջին տևողությունը | 1 | 3.53 | 0.50 |
| 2․2 | Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ | 0.52 | 0.80 | 0.62 |
| 2․3 | Ստուգումների տարեկան ծրագրում ընդգրկված ստուգումների միջին տևողությունը | 3.12 | 3.88 | 5.85 |
| 2․4 | Ըստ անհրաժեշտության իրականացված ստուգումների ընդհանուր քանակի[[3]](#footnote-3) հարաբերակցությունը ըստ անհրաժեշտության իրականացված ստուգումների ընդհանուր քանակին  | 0 | 0 | 0 |
| 2․5 | Ստուգման ենթարկված օբյեկտների բավարարվածության աստիճանը տեսչական մարմնի աշխատանքների անաչառությունից, ընթացակարգերի թափանցիկությունից, տեղեկատվության որակից և տեսչական մարմնի ծառայողների արհեստավարժությունից | բողոք չի ստացվել | 6 բողոք | 3 բողոք |
|  | **3․ Արդյունքի չափորոշիչներ** |  |  |  |
| 3․1 | Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերակցությունը | 0.03 | 0.57 | 0.05 |
| 3․2 | Տեսչական մարմնի վերահսկման երեքից հինգ բարձր ռիսկային բնագավառներում իրավիճակի փոփոխությունը | Հաշվարկվելու է 2020 թվականից |
| 3․3 | Ըստ առանձին ստուգման հատկացված ֆինանսական միջոցները և մարդկային ռեսուրսները | 27289/1.8 | 79160/1.97 | 100090/1.9 |
| 3․4 | Տեսչական մարմնի, տեսչական մարմնի աշխատակիցների դեմ բերված դիմում-բողոքների քանակը և դրանց արդյունքները | 0 | 5[[4]](#footnote-4) | 4[[5]](#footnote-5) |

|  |
| --- |
| ***2. ԿՏՄ գործունեության 2019 թվականի տարեկան ծրագրի կատարման ընթացքի վերաբերյալ տեղեկատվություն*** |

 ԿՏՄ-ն իր գործունեությունն իրականացրել է` հիմք ընդունելով ԿՏՄ կառավարման խորհրդի 11.01.2019թ. N 01-01-01 որոշմամբ հաստատված 2019 թվականի տարեկան գործունեության ծրագիրը:

ԿՏՄ 2019 թվականի տարեկան գործունեության ծրագրի նպատակ էր սահմանվել **կրթության որակի բարձրացմանը և հաշվետվողականությանը նպաստող արդյունավետ գործիքակազմ** ունենալը: Առանձնացվել էին ծրագրի նպատակից բխող խնդիրներ ըստ ոլորտների:

Նախադպրոցական կրթության ոլորտում խնդիրներ էին համարվել՝

* երեխայի կյանքին, առողջության պահպանմանը, ներդաշնակ ու համակողմանի զարգացմանը նպաստող միջավայրի առկայությունը,
* որակյալ ուսուցում և դաստիարակություն, մատչելի կրթությունը:

Հանրակրթության (միջնակարգ կրթության) ոլորտում խնդիրներ էին համարվել՝

* ավելի որակյալ ուսուցման և ուսումնառության մակարդակը,
* ուսումնական հաստատության աշխատանքների առավել արդյունավետ կազմակերպումը և կառավարումը:

Նախնական (արհեստագործական) և միջին մասնագիտական կրթության ոլորտներում խնդիրներ էին համարվել՝

* պարտադիր միջնակարգ կրթության ապահովումը,
* ուսումնական հաստատության աշխատանքների առավել արդյունավետ կազմակերպումը և կառավարումը:

 **Նախադպրոցական կրթության ոլորտում** ԿՏՄ 2019 թվականի տարեկան գործունեության ծրագրի նպատակից բխող խնդիրների իրականացման համար սահմանված միջանկյալ արդյունքներն էին.

1. ԿՏՄ 2019 թվականի ստուգումների տարեկան ծրագրում ներառված մանկապարտեզներն ունեն համապատասխան պատկերացում երեխայի կյանքի, առողջության պահպանմանը և ամրապնդմանը, ներդաշնակ ու համակողմանի զարգացմանը նպաստող միջավայր ստեղծելու և ապահովելու ուղղությամբ,
2. ԿՏՄ 2019 թվականի ստուգումների տարեկան ծրագրում ներառված մանկապարտեզներն ունեն ավելի լավ պայմաններ որակյալ ուսուցում և դաստիարակություն ապահովելու համար:

 Միջանկյալ արդյունքների համար որպես թիրախ էին ընտրվել ստուգման ենթակա մանկապարտեզներում գերբեռնված խմբերի, տարատարիք խմբերում 3 և ավելի տարիքային խմբերի առկայությունը, տարբերակված, մատչելի ուսուցման իրականացումը, զարգացնող միջավայրի առկայությունը, համապատասխան որակավորում չունեցող մանկավարժական համակազմը, մանկավարժական աշխատողների՝ սահմանված նորմատիվից պակաս հաստիքային միավորների քանակը:

**Հանրակրթության ոլորտում** միջանկյալ արդյունքներն էին՝

1. ԿՏՄ 2019 թվականի ստուգումների տարեկան ծրագրում ներառված հանրակրթական ուսումնական հաստատություններն (դպրոցները) ունեն համապատասխան պատկերացում ավելի որակյալ ուսուցում և ուսումնառություն իրականացնելու ուղղությամբ.
2. ԿՏՄ 2019 թվականի ստուգումների տարեկան ծրագրում ներառված դպրոցները ունեն համապատասխան կարողություններ ավելի արդյունավետ կառավարում և կրթական գործընթաց իրականացնելու համար:

Միջանկյալ արդյունքների համար թիրախ էին ընտրվել ստուգման ենթակա դպրոցներում սովորողների մնացորդային գիտելիքների մակարդակը, սովորղների, ծնողների կողմից կրթական գործընթացի գնահատումը, համապատասխան որակավորում և պատրաստվածություն չունեցող մանկավարժական և վարչական համակազմը, որակյալ ուսուցման ապահովումը` մեթոդների, համապատասխան ուսումնական պլանների, կրթական չափորոշիչների և ծրագրերի միջոցով, կրթության որակի բարձրացմանն ուղղված քայլերն հաստատության զարգացման ծրագրում, կառավարման խորհրդի, տնօրենի գործառույթներն այս համատեքստում:

**Նախնական (արհեստագործական) և միջին մասնագիտական կրթության ոլորտներում** միջանկյալ արդյունքներն էին.

1. ԿՏՄ 2019 թվականի ստուգումների տարեկան ծրագրում ներառված ուսումնական հաստատություններում (ուսումնարաններ, քոլեջներ) ապահովված է սովորողների պարտադիր ուսումնառության պայմանը.
2. ԿՏՄ 2019 թվականի ստուգումների տարեկան ծրագրում ներառված ուսումնական հաստատություններն ունեն համապատասխան կարողություններ առավել արդյունավետ կառավարում և կրթական գործընթաց իրականացնելու համար:

 Նշված միջանկյալ արդյունքների համար թիրախ էին ընտրվել ստուգման ենթակա ուսումնական հաստատություններում միջնակարգ կրթության պարտադիր լինելու պահանջի ապահովումը, համապատասխան որակավորում և պատրաստվածություն ունեցող մանկավարժական և վարչական համակազմը, որակյալ ուսուցման ապահովումը` մեթոդների, ուսումնական պլանների, կրթական չափորոշիչների և ծրագրերի միջոցով, խորհրդի և տնօրենի գործառույթներն որակի ապահովման գործընթացում:

 Վերոնշյալ խնդիրների լուծման նպատակով իրականացվել են գործողություններ հետևյալ 3 հիմնական ուղղություններով՝

1. Կանխարգելիչ, իրազեկման, խորհրդատվական միջոցառումներ.
2. Վերահսկողական գործառույթներ (ստուգումներ, ուսումնասիրություններ, վարչական վարույթներ).
3. Ձևաթղթերի մշակումներ, փորձարկումներ:

Ձևաթղթերի մշակումներ և փորձարկումներ իրականացվել են միայն նախադպրոցական և միջնակարգ կրթության ոլորտներում: Խնդիրների իրականցման նպատակով ոլորտներում որպես վերահսկողական գործառույթներ իրականացվել են ստուգումներ, ուսումնասիրություններ, վարչական վարույթներ:

|  |
| --- |
| ***3.ԿՏՄ 2019 թվականի գործունեության տարեկան ծրագրով սահմանված թիրախներին հասնելու մասին տեղեկատվություն, արդյունքների վերլուծություն*** |

2019 թվականի տարեկան գործունեության ծրագրի համաձայն՝ Նախադպրոցական կրթության ոլորտում թիրախ էին ընտրվել են ստուգման ենթակա ՆՈՒՀ-երի գերբեռնված խմբերի, տարատարիք խմբերում 3 և ավելի տարիքային խմբերի առկայությունը, տարբերակված, մատչելի ուսուցման իրականացումը, զարգացնող միջավայրի առկայությունը, համապատասխան որակավորում չունեցող մանկավարժական համակազմը, մանկավարժական աշխատողների՝ սահմանված նորմատիվից պակաս հաստիքային միավորների քանակը:

ԿՏՄ 2019 թվականի ստուգումների տարեկան ծրագրի համաձայն ՀՀ 34 ՆՈՒՀ-երում իրականացված ստուգումների ընթացքում թիրախներին հասնելու նպատակով իրականացված միջոցառումների ընթացքում պարզվել է՝

1. խմբերի երեխաների խտությունը գերազանցում է սահմանվածը՝ **14 (41%)** մանկապարտեզներում.
2. մանկապարտեզների խմբերում ընդգրկված երեխաների համար, որոնց տարիքները չեն համապատասխանում տվյալ տարիքային խմբին, չեն իրականացվել չափորոշչի համապատասխան որակական պահանջները՝ **13 (38%)** մանկապարտեզում.
3. հաստատության սաների զարգացնող միջավայրին ներկայացվող պահանջների չկատարում՝ **7 (21%)** մանկապարտեզում.
4. մանկավարժական աշխատողների ընտրություն և նշանակում սահմանված կարգի պահանջների խախտումներով՝ **28 (82%)** մանկապարտեզում **96** խախտում.
5. մանկավարժական աշխատողների հաստիքային միավորների պակաս կամ չհատկացված հաստիքային միավորներ՝ **29 (85%)** մանկապարտեզում:

Ստուգումների արդյունքում կրթության բնագավառը կարգավորող ՀՀ օրենսդրության պահանջների կատարման վերոնշյալ խախտումների հետևանքների վերացման նպատակով ԿՏՄ ղեկավարի կողմից մանկապարտեզների տնօրեններին կարգադրագրերի համաձայն տրվել են հանձնարարականներ: 10 հաստատություններից դեռևս չեն ստացվել կատարողականներ, հանձնարարականների կատարման սահմանված ժամկետը լրացած չլինելու պատճառով:Ստացված կատարողականների համադրման արդյունքում պարզվել է.

1. ՀՀ կրթության և գիտության նախարարի 26.01.2007թ. № 29-Ն հրամանով հաստատված ՀՀ պետական և համայնքային նախադպրոցական ուսումնական հաստատությունների խմբերի խտության պահանջներին խմբերի խտության համապատասխանեցման վերաբերյալ տրված 5 հանձնարարականներից կատարվել են 4-ը: Չկատարման պատճառը հաստատության շենքային պայմաններն են, հետևանքը կվերացվի միայն ավագ խմբի ավարտելու դեպքում:
2. հաստատության բոլոր տարիքային խմբերի երեխաների համար նրանց զարգացման և կրթական չափորոշիչների պահանջների կատարման ապահովման վերաբերյալ տրված 3 հանձնարարականներից կատարվել են 3-ը:
3. հաստատության սաների զարգացնող միջավայրին ներկայացվող պահանջների կատարման վերաբրյալ տրված 8 հանձնարարականներից կատարվել են 8-ը:
4. մանկավարժական աշխատողների ընտրության և նշանակման սահմանված կարգի պահանջների խախտումների հետևանքների վերացման ուղղությամբ տրված 23 հանձնարարականներից կատարվել են 13-ը: Որակավորում չունեցող կադրերն ազատվել են աշխատանքից, սակայն տեղերը չեն համալրվել համապատասխան մասնագետներվ: Չկատարման հիմնական պատճառը, ըստ տնօրենների ներկայացրած հիմնավորումների, համապատասխան մասնագետ գտնելն է, ինչը հանրապետության հատկապես գյուղական համայնքներում մեծագույն խնդիր է:
5. հաստատության մանկավարժական համակազմի՝ ըստ աշխատանքային ռեժիմի հատկացվող հաստիքային միավորների, սահմանված նորմատիվներին համապատասխանեցման ուղղությամբ տրված 12 հանձնարարականներից կատարվել է 8-ը: Ըստ համայնքապետերի ներկայացրած հիմնավորման, առաջիկա ուսումնական տարում կնախատեսվի հաստիքների տրամադրումը: Խնդիրը հիմնականում համայնքներին հատկացված բյուջեի սղությունն է:

**Հանրակրթության (միջնակարգ կրթության**) ոլորտում թիրախ էին ընտրվել ստուգման ենթակա դպրոցներում սովորողների մնացորդային գիտելիքների մակարդակը, սովորղների, ծնողների կողմից կրթական գործընթացի գնահատումը, ներառականությունը, համապատասխան որակավորում և պատրաստվածություն չունեցող մանկավարժական և վարչական համակազմը, որակյալ ուսուցման ապահովումը` մեթոդների, համապատասխան ուսումնական պլանների, կրթական չափորոշիչների և ծրագրերի միջոցով, կրթության որակի բարձրացմանն ուղղված քայլերը հաստատության զարգացման ծրագրում, կառավարման խորհրդի, տնօրենի գործառույթներն այս համատեքստում:

Սովորողների մնացորդային գիտելիքների մակարդակը որոշելու նպատակով ԿՏՄ 2019 թվականի ստուգումների տարեկան ծրագրում ներառված ՀՀ 33 դպրոցներում իրականացված ստուգումների ընթացքում VII–XI դասարաններում տրվել են գրավոր աշխատանքներ «Հայոց լեզու», «Մաթեմատիկա» առարկաներից («Մաթեմատիկա» առարկայի առաջադրանքները կազմվել են Գիտելիքների թեստավորման կենտրոնի կողմից, «Հայոց լեզու» առարկայից` թելադրություն (նախորդ դասարանի անցած նյութին համապատասխան)): **Միջին գնահատականը «Հայոց լեզու» առարկայի թելադրությունից կազմել է 5.8 միավոր, «Մաթեմատիկա» առարկայի գրավոր աշխատանքից՝ 4.4 միավոր:**

Իրականացված ստուգումների ընթացքում վերոնշյալ թիրախներին հասնելու նպատակով իրականացված միջոցառումների ընթացքում պարզվել է՝

1.Հանրակրթական ուսումնական հաստատությունում ուսուցչի պարտականությունների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից 10-ում` 30%.

2.Հանրակրթական ուսումնական հաստատությունում տնօրենին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են արձանագրվել բոլոր 33 դպրոցներում: Մասնավորապես.

1) սահմանված կարգով չի իրականացրել մանկավարժական կադրերի ընտրությունը(համաձայն պաշտոնների անվանացանկի և պաշտոնի նկարագրի)` 79 խախտում 25 դպրոցում (76%).

2) ստուգման ընթացքում ԿՏՄ կողմից տրված գրավոր աշխատանքներից անբավարար (1-3) գնահատված սովորողների տոկոսային թիվը կազմել է 40% և ավելի 16 (48%) դպրոցներում.

3) ուսպլանի խախտումներ` 9 (27%) դպրոցում:

Ստուգումների արդյունքում կրթության բնագավառը կարգավորող ՀՀ օրենսդրության պահանջների կատարման նշված խախտումների հետևանքների վերացման նպատակով ԿՏՄ ղեկավարի կողմից դպրոցների տնօրեններին տրվել են հանձնարարականներ:

Չնայած այն հանգամանքին, որ ուսուցչի պարտականությունների (ապահովել է հանրակրթական առարկայական չափորոշիչներով ամրագրված գիտելիքների, կարողությունների և հմտությունների առնվազն պարտադիր նվազագույն պահանջների յուրացումը սովորողների կողմից` կիրառելով դասավանդման արդյունավետ մեթոդներ և ժամանակակից տեխնոլոգիաներ) կատարմանը վերաբերող հանձնարարականների մի մասը կատարվել է, մի մասի կատարման ժամկետները չեն լրացել, այնուամենայնիվ հարկ ենք համարում նշել, որ դա երկարատև, աշխատատար գործընթաց է, որը պահանջում է դպրոցում կրթական գործընթացի կազմակերպման մասնակիցների, ծնողական համայնքի և այլ շահագրգիռ կողմերի համատեղ հետևողական աշխատանք: Կարևոր է նշել, որ այս խախտումը դպրոցում արձանագրվում է, երբ ստուգման ընթացքում ԿՏՄ կողմից տրված գրավոր աշխատանքներից անբավարար (1-3) գնահատված սովորողների տոկոսային թիվը կազմում է 40% և ավելի:

Մանկավարժական կադրերի ընտրությանը վերաբերող խախտումներ արձանագրված 25 դպրոցներից հանձնարարականներ են տրվել 20-ի դեպքում: Կատարողականների վերաբերյալ գրություններ են ստացվել 11 դպրոցից: 11 դպրոցներում տրված 21 հանձնարարականներից կատարվել են 8-ը, 9-ի դեպքում մասնագետն ազատվել է աշխատանքից, իսկ 4-ն ընթացքի մեջ են: 9 դպրոցներին (16 կադրերի վերաբերյալ) տրված հանձնարարականների կատարման ժամկետները չեն լրացել:

Կադրերի ընտրությունը գերակա խնդիր է հանրակրթության ոլորտում: ՀՀ ԿԳՄՍ նախարարությանը ներկայացվել է առաջարկություն «Հանրակրթության մասին» ՀՀ օրենքի 26-րդ հոդվածի 1-ին մասով ուսուցչի պաշտոնի նկարագրում փոփոխություն կատարելու վերաբերյալ:

Ուսպլանի խախտումների վերաբերյալ 8 դպրոցներին տրված 11 հանձնարարականներից կատարողականներ են ստացվել 5-ից (8 հանձնարարականներից կատարվել է 3-ը), 3 դպրոցների (3 հանձնարարական) հանձնարարականների կատարման ժամկետն ընթացքի մեջ է: Ուսպլանի պահանջների կատարման խախտումները տնօրենների անհետևողականության արդյունք են:

Դպրոցներում կրթության որակի գնահատման, սովորղների կողմից ուսուցչի գնահատման, հաստատության զարգացման ծրագրում կրթության որակի բարձրացմանն ուղղված քայլերի, այս համատեքստում դպրոցի կառավարման խորհրդի, տնօրենի գործառույթների նկատմամբ մշտադիտարկման իրականացման նպատակով մշակվել են ձևաթղթեր: Ծնողների կողմից կրթական գործընթացի գնահատման նպատակով մշակվել է հանրակրթական ուսումնական հաստատության ծնողի հարցաթերթը: Դպրոցներում կրթության որակի գնահատման, հանրակրթական ուսումնական հաստատության սովորողի կողմից ուսուցչի գնահատման ձևաթղթերը, ծնողների հարցաթերթերը փորձարկվել են ՀՀ Շիրակի մարզի 7 դպրոցներում, հանրակրթական դպրոցի տնօրենի զարգացման ծրագրի մշտադիտարկման ձևաթուղթը՝ Երևան քաղաքի 5 դպրոցներում: Փորձարկման արդյունքում լրամշակվելուց հետո ձևաթղթերը հաստատվել են ԿՏՄ խորհրդի կողմից:

 **Նախնական (արհեստագործական) և միջին մասնագիտական կրթության ոլորտներում** թիրախ էին ընտրվել ստուգման ենթակա հաստատություններում միջնակարգ կրթության պարտադիր լինելու պահանջի ապահովումը, համապատասխան որակավորում և պատրաստվածություն ունեցող մանկավարժական և վարչական համակազմի, որակյալ ուսուցման ապահովումը` մեթոդների, ուսումնական պլանների, կրթական չափորոշիչների և ծրագրերի միջոցով, Խորհրդի և տնօրենի գործառույթներն որակի ապահովման գործընթացում:

ԿՏՄ 2019 թվականի ստուգումների տարեկան ծրագրում ներառված ՀՀ 12 ուսումնարաններում և 17 քոլեջներում իրականացված ստուգումների ընթացքում վերոնշյալ թիրախներին հասնելու նպատակով իրականացված միջոցառումների ընթացքում պարզվել է՝

1.Հաստատություններում միջնակարգ կրթության պարտադիր լինելու պահանջի ապահովումը խախտվել է 1 հաստատությունում.

2. Կադրերի ընտրության խախտումներ՝ 20(69%) հաստատությունում 54 անձ.

3.Ուսումնական պլանի կարգավորումներին վերաբերող խախտումներ**՝** 10(34%) հաստատությունում.

4.Խորհուրդը պատշաճ չի իրականացրել կրթության բնագավառը կարգավորող ՀՀ օրենսդրությամբ իրեն վերապահված լիազորությունները, մասնավորապես.տնօրենի գործունեության նկատմամբ ընթացիկ վերահսկողությունը և (կամ) չունի աշխատակարգ, նիստերը գումարվել են սահմանված ժամկետների խախտումներով՝ 19(66%)հաստատությունում:

Հաստատությունից անչափահաս ուսանողների ազատումն իրականացվել է՝ հիմք ընդունելով վերջիններիս դիմումները, որի հետևանքով խախտվել է «Կրթության մասին» ՀՀ օրենքի 18-րդ հոդվածի 7-րդ մասի պահանջը.*«Հայաստանի Հանրապետությունում տասներկուամյա միջնակարգ կամ նախնական (արհեստագործական) մասնագիտական կամ միջին մասնագիտական կրթությունը պարտադիր է մինչև սովորողի 19 տարին լրանալը, եթե այդ իրավունքը չի իրացվել ավելի վաղ ...»*: Մինչդեռ՝ ՀՀ կառավարություն 2002թ. հունիսի 20-ի № 1009-Ն որոշմամբ հաստատված «Հայաստանի Հանրապետության միջին մասնագիտական պետական ուսումնական հաստատությունները վերակազմակերպելու և Հայաստանի Հանրապետության պետական քոլեջների օրինակելի կանոնադրության»՝ Հավելված № 2-ի, Հավելված № 3-ի, ՀՀ կառավարության 2004 թվականի հուլիսի 1-ի № 1210-Ն որոշմամբ հաստատված «Հայաստանի Հանրապետության պետական արհեստագործական ուսումնարան» պետական ոչ առևտրային կազմակերպության օրինակելի կանոնադրության` Հավելված № 2-ի 60-րդ կետերի պահանջների համաձայն՝ *«Ուսումնական պլանների, առարկայական ծրագրերի պահանջները և ուսումնական գործընթացի ժամանակացույցը չկատարելու, անբավարար ակադեմիական առաջադիմություն ցուցաբերելու, ինչպես նաև սույն կանոնադրության կամ ներքին կարգապահական կանոններով նախատեսված պահանջները խախտելու համար ուսանողը կարող է տնօրենի կամ նրա լիազորած անձի կողմից ենթարկվել կարգապահական պատասխանատվության՝ ընդհուպ մինչև քոլեջից հեռացվելը»:*

 Ելնելով վերոնշյալից` ՀՀ ԿԳՄՍ նախարարին առաջարկվել է միջոցներ ձեռնարկել հաստատությունների կանոնադրությունների պահանջները «Կրթության մասին» ՀՀ օրենքի պահանջին համապատասխանեցնելու ուղղությամբ: ՀՀ ԿԳՄՍ նախարարից պատասխան գրություն չի ստացվել:

Կադրերի ընտրությանը վերաբերող խախտումներ արձանագրված 20 հաստատություններից 18-ին (90%) խախտումների հետևանքները վերացնելու նպատակով տրվել են 54 հանձնարարականներ: 18 հաստատություններից 1 հաստատություն չի ներկայացրել հանձնարարականների կատարողական (3 հանձնարարական), 3 հաստատության (5 հանձնարարական) հանձնարարականների կատարողականների ներկայացման ժամկետները չեն լրացել: Այսպիսով 14 հաստատության 46 հանձնարարականների և ներկայացված կատարողականների համադրման արդյունքում պարզվել է, որ հանձնարարականներից կատարվել են 21-ը (46%), տեղեկատվություն չի ներկայացվել 2 (4%), իսկ չեն կատարվել կամ չեն կատարվել, սակայն ընթացքի մեջ են 23 (50%) հանձնարարականներ (ազատվել են, սակայն նոր նշանակումներ չեն կատարվել, շարունակում են դասավանդել նույն մասնագետները մինչև համապատասխան կադրերի նշանակումը):

Այսպիսով, կադրային հարցը գերակա խնդիր է այս ոլորտում. ըստ տնօրենների ներկայացրած կատարողականների՝ մարզերում բացակայում են համապատասխան մասնագետները (ձեռնարկվում են զանազան միջոցներ, ընդհուպ մամուլում տրվում են հայտարարություններ):

Ստուգման արդյունքում պարզվել և ՀՀ ԿԳՄՍՆ ներկայացվել է գրություն առ այն, որ նախնական մասնագիտական (արհեստագործական) և միջին մասնագիտական կրթության ոլորտը կարգավորող ՀՀ օրենսդրությամբ հստակ չեն սահմանվում հանրակրթական առարկաներ դասավանդող դասախոսների որակավորման պահանջները, ուստի առաջարկվել է մշակել և ներդնել նշված բնագավառի հանրակրթական առարկաներ դասավանդող դասախոսների որակավորման պահանջներին վերաբերող կարգավորումներ: ՀՀ ԿԳՄՍ նախարարից ստացված գրության համաձայն՝ մշակվել է «Ն**ախնական (արհեստագործական) և միջին մասնագիտական պետական ո**ւսումնական հաստատության մանկավարժի թափուր տեղի համար անցկացվող մրցույթի կազմակերպման և անցկացման կարգ», որով սահմանվում է նաև հանրակրթական առարկաներ դասավանդող դասախոսների որակավորման պահանջները: Վերոնշյալ կարգը հաստատվելուց և պետական գրանցում ստանալուց հետո, բոլոր **պետական ո**ւսումնական հաստատությունները կառաջնորդվեն կարգով սահմանված պահանջներով:

Ուսումնական պլանի կարգավորումների հետ կապված հանձնարարականներ տրվել են 25 հաստատություններից 10-ի(40%) տնօրեններին (4 ուսումնարաններ և 6 քոլեջներ):

Տրված հանձնարարականներն եղել են հետևյալ բնույթի. ուսումնական պլաններում, առարկայական ծրագրերում կատարել համապատասխան փոփոխություններ և նախագծերը ներկայացնել խորհրդի քննարկմանը, հաստատել մասնագիտությունների առարկայական և (կամ) մոդուլային ծրագրերը, ուսումնական պլանները համապատասխանեցնել ՀՀ ԿԳՄՍ նախարարի համապատասխան հրամաններով հաստատված լիցենզիայի, պետական կրթական չափորոշչի սահմանված պահանջներին և այլն: 10 հաստատություններից 1 (10%) հաստատություն չի ներկայացրել հանձնարարականի կատարողական, 3 հաստատության (30%) հանձնարարականների կատարողականների ներկայացման ժամկետները չեն լրացել,իսկ1 (10%) հաստատություն կատարողականը ներկայացրել է սահմանված ժամկետից ուշ: Այսպիսով 6 հաստատության տնօրեններին տրված հանձնարարականների և ներկայացված կատարողականների համադրման արդյունքում պարզվել է, որ հանձնարարականները կատարել են 4-ը (67%), իսկ չեն կատարել կամ չեն կատարել, սակայն ընթացքի մեջ է **2** (33%) հաստատություն:

Հանձնարարականը համարվել է չկատարված, եթե հաստատության ուսումնական պլանները և առարկայական ծրագրերի նախագծերը կառավարման խորհրդի քննարկմանն են ներկայացվել սեպտեմբերի 6-ին: Հաստատության կանոնադրության պահանջներին համապատասխան հաստատության տնօրենը փոփոխում, հաստատում է յուրաքանչյուր մասնագիտության ուսումնական պլանները, առարկայական ծրագրերը (ակնկալվում է՝ մինչև սեպտեմբերի 1-ը): Նշվածից հետևում է, որ հաստատությունում ուսումնական գործընթացը սկսվել է առանց նշված փաստաթղթերի, իսկ դրանց (ներառյալ` նախագծերի) քննարկումը խորհրդի նիստում կրում է ձևական բնույթ:

|  |
| --- |
| 1. ***ԿՏՄ կողմից հաշվետու ժամանակահատվածում իրազեկման միջոցառումների վերաբերյալ տեղեկատվություն***
 |

***Նախադպրոցական կրթության ոլորտ***

Կրթության ոլորտը կարգավորող ՀՀ օրենսդրությանը իրազեկելու՝ հնարավոր խախտումները կանխելու, հանրային շահերի պաշտպանությունն ապահովելու նպատակով իրազեկման միջոցառումներ են իրականացվել ԿՏՄ-ում, ՀՀ Կոտայքի մարզի Աբովյանի, ՀՀ Շիրակի մարզի Ախուրյանի, ՀՀ Արագածոտնի մարզի Ապարանի, ՀՀ Արարատի մարզի Արարատի,ՀՀ Կոտայքի մարզի Նոր Հաճնիհամայնքապետարաններում՝ ԿՏՄ ղեկավարի, ԿՏՄ աշխատակիցների, համայնքապետարանների ղեկավար կազմի և կրթության հարցերով զբաղվող ստորաբաժանումների աշխատակիցների, տնօրենների մասնակցությամբ:

 ***Հանրակրթության (միջնակարգ կրթության) ոլորտ***

Կրթության ոլորտը կարգավորող ՀՀ օրենսդրությանը իրազեկելու՝ հնարավոր խախտումները կանխելու, հանրային շահերի պաշտպանությունն ապահովելու նպատակով իրազեկման միջոցառումներ են իրականացվել Երևան, ՀՀ Շիրակի մարզի Գյումրի, ՀՀ Արագածոտնի մարզի Աշտարակ, ՀՀ Սյունիքի մարզի Սիսիան, ՀՀ Լոռու մարզի Վանաձոր, ՀՀ Կոտայքի մարզի Հրազդան քաղաքներում:

 Իրականացված միջոցառումների արդյունքները ներառվել են ԿՏՄ 2019 թվականի եռամսյակային հաշվետվություններում: Նշված միջոցառումների ընթացքում հանդիպում- քննարկումներ են իրականացվել ոչ միայն կրթության պատասխանատուների (տնօրեններ, մանկավարժներ, մարզպետարանների կրթության հարցերով զբաղվող ստորաբաժանումների աշխատակիցներ), այլև ծնողական խորհուրդների անդամների, պարզ պատահականության ընտրանքով ընտրված ծնողների, պատահական ընտրանքով ընտրված աշակերտների խմբերի հետ:

Ծնողները, աշակերտները տեղեկացվել են իրենց իրավունքների և պարտականությունների մասին, իրականացվել է իրավական, մասնագիտական, մեթոդական աջակցություն: Բարձրացված հարցերն էլ հիմնականում վերաբերել են առարկայական ծրագրերի, դասագրքերի բեռնաթափմանը, ուսման տևողությանը, սովորողների՝ ուսումնական հաստատության կառավարմանը մասնակցելուն:

***Նախնական (արհեստագործական) և միջին մասնագիտական կրթության ոլորտներ***

Կրթության ոլորտը կարգավորող ՀՀ օրենսդրությանը իրազեկելու նպատակով՝ իրազեկման միջոցառումներ են իրականացվել Նոր Գեղիի ակադեմիկոս Գ. Աղաջանյանի անվան պետական գյուղատնտեսական քոլեջում, Լոռու տարածաշրջանային պետական քոլեջում, Շիրակի տարածաշրջանային պետական քոլեջում: Միջոցառումներին մասնակցել են նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների տնօրեններ: Իրականացված միջոցառումների մասին անդրադարձ է արվելԿՏՄ 2019 թվականի եռամսյակային հաշվետվություններում: Միջոցառումների ընթացքում բարձրացված հարցերը հիմնականում վերաբերել են ռիսկերի գնահատման մեթոդաբանությանը, գնահատման համար ընտրված չափանիշներին:

|  |
| --- |
| 1. ***ԿՏՄ վերահսկողության ոլորտում ռիսկերի առկա իրավիճակի վերաբերյալ վերլուծություն***
 |

*Նախադպրոցական կրթության ոլորտ.* ԿՏՄ կողմից 2018 թվականի ստուգումների տարեկան ծրագրի համաձայն ստուգումներ են իրականացվել ՀՀ 29 մանկապարտեզներում (2017 թվականին ԿՏՄ-ն վերահսկողություն չի իրականացրել), իսկ 2019 թվականին՝ ՀՀ 34 մանկապարտեզներում: 2018 թվականի ստուգումների արդյունքում միջին ռիսկային միավորն ըստ ստուգաթերթերի կազմել է 12 միավոր.

2019 թվականին ՀՀ մանկապարտեզների ստուգման արդյունքում միջին ռիսկային միավորը, ըստ ստուգաթերթերի, կազմել է 24 միավոր.

Ինչպես տեսնում ենք, ըստ ռիսկայնության միջին միավորների համեմատության 2019 թվականին ռիսկայնության միջին միավորը կրկնապատկվել է: Այսինքն՝ 1 ստուգման միջին ռիսկային միավորը (ՀՀ օրենսդրության պահանջների խախտումներին համապատասխան կշռային միավորների միջինը) 2019 թվականին աճել է 2018 թվականին նույն ստուգաթերթերի համաձայն իրականացված ստուգումների համապատասխան ցուցանիշից, ինչը վկայում է նախադպրոցական կրթության ոլորտում ՀՀ օրենսդրության պահանջների կիրարկման առումով առկա ոչ բարենպաստ վիճակի մասին:

Ստորև բերված գծապատկերում ներկայացված է այն հիմնական կրկնվող խախտումների քանակական (%-ային) համեմատական պատկերը, որոնք պատճառ են հանդիսացել ռիսկայնության միջին միավորի աճի համար:

*Հանրակրթության ոլորտ.* ԿՏՄ կողմից 2018 թվականի ստուգումների տարեկան ծրագրի համաձայն ստուգումներ էին իրականացվել ՀՀ 19 դպրոցներում, իսկ 2019 թվականին՝ ՀՀ 33 դպրոցներում: 2018 թվականի ստուգումների արդյունքում միջին ռիսկային միավորը, ըստ ստուգաթերթերի, կազմել է 11.6 միավոր, որն ըստ ռիսկերի փոփոխման գործակցի (վարիացիայի գործակիցը մեծ է 30%-ից) հաշվման չի արտահայտում ընդհանուր պատկերը: Ինչպես արտահայտված է գծապատկերում առավել մեծ թիվ են կազմում 11.6-ից ցածր ռիսկային միավոր ունեցող հաստատությունները:

2019 թվականի ստուգումների արդյունքում միջին ռիսկային միավորը, ըստ ստուգաթերթերի, կազմել է 9.8 միավոր, որն ըստ ռիսկերի փոփոխման գործակցի (վարիացիայի գործակիցը 30.2%≈30%) հաշվման արտահայտում է մոտավոր պատկերը:

Ինչպես տեսնում ենք 1 ստուգման միջին ռիսկային միավորը (ՀՀ օրենսդրության պահանջների խախտումներին համապատասխան կշռային միավորների միջինը) 2019 թվականին նվազել է 2018 թվականին նույն ստուգաթերթերի համաձայն իրականացված ստուգումների համապատասխան ցուցանիշի համեմատ, ինչը վկայում է հանրակրթության ոլորտում ՀՀ օրենսդրության պահանջների կիրարկման առումով իրավիճակի բարելավման մասին:

*Նախնական (արհեստագործական) և միջին մասնագիտական կրթության ոլորտներ.*  2018 թվականի ստուգումների արդյունքում քոլեջների ռիսկայնության միջին միավորը, ըստ ստուգաթերթերի, կազմել է 8.2 միավոր, իսկ ուսումնարանների համապատասխան ցուցանիշը՝ 11 միավոր:

2019 թվականի ստուգումների արդյունքում քոլեջների ռիսկայնության միջին միավորն ըստ ստուգաթերթերի կազմել է 15 միավոր, իսկ ուսումնարանների համապատասխան ցուցանիշը՝ 12 միավոր:

2018 թվականին ուսումնարանների ստուգման արդյունքում ՀՀ օրենսդրության պահանջների խախտումները գերակշռել են, քան քոլեջներում, իսկ 2019 թվականին՝ ընդհակառակը: Սակայն թե ուսումնարանների, թե քոլեջների ստուգումների արդյունքում ռիսկայնության միջին միավորներն ըստ ստուգաթերթերի աճել են: Այսինքն առկա վիճակը չի բարելավվել:

ԿՏՄ վերահսկողության ոլորտներում 2020 թվականի իրավիճակի կանխատեսումներ անել հնարավոր չէ, քանի որ ԿՏՄ-ն վերահսկողություն է իրականացրել 2018 և 2019 թվականներին, և ստացված արդյունքները, ինչպես ցույց տվեցին վերլուծության արդյունքները, հակասական են:

ԿՏՄ 2020 թվականի գործունեության տարեկան ծրագրի նպատակն է՝ վերահսկողության արդյունավետության բարձրացման միջոցով նպաստել տեսչական մարմնի վերահսկողության ոլորտներում առավել որակյալ և արդյունավետ կրթություն ունենալուն՝ ըստ սահմանված ուղղությունների (խնդիրների): Ուղղություններն ըստ ոլորտների սահմանվել են այսպես.

* նախադպրոցական կրթության ոլորտում՝ Երեխայի տարիքային խմբին համապատասխան ուսուցման, դաստիարակության, կրթության իրականացումը.
* հանրակրթության ոլորտում՝ Առավել որակյալ ուսուցումը և ուսումնառությունը («Հայոց լեզու», «Մաթեմատիկա» և «Ինֆորմատիկա» առարկաներ).
* նախնական և միջին մասնագիտական կրթութության ոլորտներում՝ կրթական գործունեության

առավել արդյունավետ կազմակերպումը և կառավարումը:

 Համաձայն 2020 թվականի ստուգումների տարեկան ծրագրի ԿՏՄ-ն ստուգումներ է իրականացնելու ՀՀ 104 ուսումնական հաստատություններում:

|  |
| --- |
| 1. ***Խորհրդատվական գործունեության վերաբերյալ տեղեկատվություն***
 |

***Նախադպրոցական կրթության ոլորտ***

Ստուգումների գործընթացին ծանոթացնելու (ստուգաթերթեր, համապատասխան փաստաթղթեր և այլն) նպատակով խորհրդատվական միջոցառումներ են իրականացվել ԿՏՄ-ում, ՀՀ Կոտայքի մարզի Աբովյանի, ՀՀ Շիրակի մարզի Ախուրյանի, ՀՀ Արագածոտնի մարզի Ապարանի, ՀՀ Արարատի մարզի Արարատի,ՀՀ Կոտայքի մարզի Նոր Հաճնիհամայնքապետարաններում՝ ԿՏՄ ղեկավարի, ԿՏՄ աշխատակիցների, համայնքապետարանների ղեկավար կազմի և կրթության հարցերով զբաղվող ստորաբաժանումների աշխատակիցների, տնօրենների մասնակցությամբ:

 ՀՀ նախադպրոցական ուսումնական հաստատությունների խմբերում սաների առավելագույն թույլատրելի թվի, տարատարիք խմբերի կարգավորումների, առկա խնդիրների լուծման ուղիների վերաբերյալ հանդիպում-քննարկում է տեղի ունեցել ԿՏՄ-ում (18.06.2019թ.)՝ ԿՏՄ ղեկավարի, աշխատակիցների, Երևանի քաղաքապետարանի հանրակրթության վարչության պետի, նախադպրոցական կրթության բաժնի պետի, Երևանի 7 վարչական շրջանների կրթության բաժնի պետերի և 3 ՆՈՒՀ-երի տնօրենների մասնակցությամբ: Քննարկման արդյունքում նշվել է, որ Երևանի քաղաքապետարանի ենթակայության մանկապարտեզների և քաղաքպետարանի հանրակրթության վարչության միջև կա բանավոր պայմանավորվածություն մանկապարտեզների խմբերը 10%-ով ավել համալրելու վերաբերյալ (կրտսեր խմբում 20-ի փոխարեն՝ 22 սան, մյուս տարիքային խմբերում՝ 30-ի փոխարեն 33 սան): Խնդիրն առկա է, քանի որ Երևանի քաղաքապետարանի ենթակայության մանկապարտեզներում տարվա կտրվածքով անվճար կրթություն է իրականացվում շուրջ 31000 երեխայի համար, գործում է 974 խումբ, որից 89-ում հաճախում են վաղ տարիքային խմբի, 885-ում՝ տարբեր տարիքային խմբերի երեխաներ: Մանկապարտեզներում, ըստ Մանկապարտեզ կառավարման համակարգում հերթագրված են շուրջ 6000 երեխաներ:Հերթագրման գործընթացը շարունակական է: Ըստ վիճակագրության՝ մանկապարտեզներում չի գերազանցվում խմբերի խտության սահմանային թիվը: Հաստատությունները յուրաքանչյուր ամիս ֆինանսավորվում են ըստ երեխաների փաստացի հաճախումների, և ամսվա կտրվածքով բոլոր տարիքային խմբերում երեխաների հաճախելիությունը զգալիորեն պակասում է ցուցակային թվից: Քննարկման արդյունքում որոշվեց Երևանի քաղաքապետարանի կողմից կազմել գրության նախագիծ, որը ԿՏՄ և շահագրգիռ այլ մարմինների համապատասխան դիտարկումներով կներկայացվի ՀՀ ԿԳՄՍ նախարարություն:

 Երևանի քաղաքապետը 09.10.2019թ. գրություն է ուղարկել է ՀՀ ԿԳՄՍ նախարարին (պատճենը՝ ԿՏՄ ղեկավարին) հետևյալ առաջարկներով՝

1. ՀՀ ԿԳ նախարարի 21.06.2017թ. N29-Ն հրամանով սահմանված խմբերի խտության նորմատիվից 10%-ով ավել համալրումը խախտում չարձանագրել.

2. Կատարել փոփոխություն մանկապարտեզներին տրվող նախադպրոցական կրթական ծրագրերի իրականացման թույլտվության (լիցենզիայի) կարգում՝ յուրաքանչյուր մանկապարտեզում սահմանելով երեխաների սահմանային մեկ ընդհանուր թիվ՝ բացառությամբ վաղ տարիքային խմբի: Վերոնշյալը բխում է տարբեր ուսումնական տարիների տարբեր տարիքային խմբերի երեխաների առկայությունից՝ կապված մանկապարտեզներում երեխաների տարիքային փուլերի հերթագրման զանազանությունից: Առաջարկն ընդունելու պարագայում հաստատությունը ստիպված չի լինի յուրաքանչյուր ուսումնական տարի փոփոխություն կատարել լիցենզիայում՝ տարիքային խմբի անվանափոխության առնչությամբ:

3. Մասնագետների և դաստիարակների համար հեղինակել ծրագրամեթոդական ուսումնական ձեռնարկներ՝

* մանկապարտեզներում լրացուցիչ կրթական ծառայությունների կազմակերպման նպատակով,
* տարատարիք խմբերի համար՝ խմբերում միաժամանակ պարապմունք անցկացնելու նպատակով:

3.Արձակուրդում գտնվող մանկավարժներին մեկ կամ երկու ամսով փոխարինող աշխատողների վրա չտարածել տարիֆաորակավորման պահանջները…:

***Հանրակրթության (միջնակարգ կրթության) ոլորտ***

Հանրակրթության (միջնակարգ կրթության) ոլորտում ստուգումների գործընթացին ծանոթացնելու (ստուգաթերթեր, համապատասխան փաստաթղթեր և այլն) նպատակով խորհրդատվական միջոցառումներ են իրականացվել Երևան, ՀՀ Շիրակի մարզի Գյումրի, ՀՀ Արագածոտնի մարզի Աշտարակ, ՀՀ Սյունիքի մարզի Սիսիան, ՀՀ Լոռու մարզի Վանաձոր, ՀՀ Կոտայքի մարզի Հրազդան քաղաքներում: Միջոցառումների արդյունքները ներառվել են ԿՏՄ 2019 թվականի եռամսյակային հաշվետվություններում: Նշված միջոցառումների ընթացքում հանդիպում-քննարկումներ են իրականացվել կրթության պատասխանատուների (տնօրեններ, մանկավարժներ, մարզպետարանների կրթության հարցերով զբաղվող ստորաբաժանումների աշխատակիցներ) հետ:

Կրթության պատասխանատուների մասնակցությամբ իրականացված միջոցառումների ընթացքում բարձրացված հարցերը հիմնականում վերաբերել են դպրոցների կոլեգիալ կառավարման մարմնի՝ խորհրդի ձևավորմանը, գործառույթներին, դպրոցներում կադրային նշանակումներին, 12-րդ դասարանի ուսումնական պլանին:

Ուսուցչի պաշտոնի համապատասխանության առավել արդյունավետ կարգավորումներ ունենալու վերաբերյալ հանդիպում քննարկումներ են տեղի ունեցել ՀՀ Լոռու մարզի Վանաձոր քաղաքում՝ կրթության պատասխանատուների (տնօրեններ, մանկավարժներ, մարզպետարանի կրթության հարցերով զբաղվող ստորաբաժանումների աշխատակիցներ), ինչպես նաև ԿՏՄ-ում՝ տնօրենների և «Համայնքային համախմբման և աջակցության կենտրոն», «Սոցիալական տեխնոլոգիական կենտրոն», «Կապանի ուսուցիչներ» ՀԿ-ների նախագահների մասնակցությամբ:

Բարձրացված հարցադրումները հիմնականում վերաբերել են մանկավարժական համալսարանում ունիվերսալ մասնագետների պատրաստմանը, դասվարների՝ «Ֆիզկուլտուրա» առարկան դասավանդելուն, փոքր թվով սովորողներ ունեցող դպրոցներում ուսուցիչների ընտրությանը, մրցույթին:

Երևանի քաղաքապետի առաջարկությամբ 2019 թվականի դեկտեմբերի 9-13-ը ԿՏՄ կողմից իրականացվել են խորհրդատվական հանդիպումներ Երևանի հանրակրթական ուսումնական հաստատությունների կառավարման խորհուրդների՝ Երևանի քաղաքապետարանի ներկայացուցիչ անդամների հետ: Միջոցառումներին մասնակցել են կառավարման խորհուրդների՝ Երևանի քաղաքապետարանի 94 ներկայացուցիչներ: Իրականացված խորհրդատվության նպատակն էր իրազեկել կառավարման խորհուրդների անդամներին իրենց իրավունքներին, պարտականություներին, կառավարման խորհուրդների լիազորություններին, ծանոթացնել այդ դաշտը կարգավորող ՀՀ օրենսդրության պահանջներին: Յուրաքանչյուր դասընթացի սկզբում և վերջում մասնակիցները լրացրել են կառավարման խորհրդի գործառույթներին առնչվող հարցաթերթեր՝ խորհրդատվական միջոցառման ազդեցության գնահատման նպատակով: Հարցաշարերում լրացված պատասխանների վերլուծության համաձայն խորհրդատվությունից հետո հարցերին տրված ճիշտ պատասխանների թիվը աճել էր 35.6%-ով:

***Նախնական (արհեստագործական) և միջին մասնագիտական կրթության ոլորտներ***

Նախնական (արհեստագործական) և միջին մասնագիտական կրթության ոլորտներում ստուգումների գործընթացին ծանոթացնելու (ստուգաթերթեր, համապատասխան փաստաթղթեր, ռիսկերի գնահատման մեթոդաբանություն և այլն) նպատակով խորհրդատվական միջոցառումներ են իրականացվել Նոր Գեղիի ակադեմիկոս Գ. Աղաջանյանի անվան պետական գյուղատնտեսական քոլեջում, Լոռու տարածաշրջանային պետական քոլեջում, Շիրակի տարածաշրջանային պետական քոլեջում: Միջոցառումներին մասնակցել են նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների տնօրեններ: Իրականացված միջոցառումների մասին անդրադարձ է արվելԿՏՄ 2019 թվականի եռամսյակային հաշվետվություններում: Բարձրացված հարցերը հիմնականում վերաբերել են ստուգումների գործընթացին:

|  |
| --- |
| 1. ***Տեղեկատվություն ԿՏՄ կողմից հաշվետու ժամանակահատվածում իրականացված կանխարգելիչ միջոցառումների, դրանց նպատակների և ստացված արդյունքների վերաբերյալ***
 |

ԿՏՄ կողմից կանխարգելիչ միջոցառումներն իրականացվել են իրազեկման և խորհրդատվական միջոցառումների միջոցով: Միջոցառումների արդյունքներին արդեն իսկ անդրադարձել ենք հաշվետվության 4-րդ և 6-րդ գլուխներում:

Ուսումնասիրվել են ստուգումների արդյունքում կազմված ակտերը և տրված հանձնարարականները: Ուսումնասիրությունները ցույց են տալիս, որ խախտումների գրեթե 12%-ի հետևանքներն արդեն իսկ վերացված են եղել (դրանց վերաբերյալ հանձնարարականներ չեն տրվել): Այս ցուցանիշը նաև ԿՏՄ կողմից իրականացված խորհրդատվական միջոցառումների արդյունք է:

|  |
| --- |
| 1. ***Տեղեկություն իրականացված ստուգումների վերաբերյալ***
 |

***8.1.Հաշվետու տարվա ընթացքում իրականացված ստուգումների քանակը (բացարձակ և տոկոսային արժեքներով).***

ԿՏՄ կողմից իրականացվել են 123 (97%) ստուգումներ՝ ՀՀ 35 մանկապարտեզներում, 57 դպրոցներում, 14 ուսումնարաններում, 17 քոլեջներում:

***8.2.Ստուգումների տարեկան ծրագրով նախատեսված ստուգումների քանակը (բացարձակ և տոկոսայն արժեքներով).***

Ստուգումների տարեկան ծրագրով նախատեսված ստուգումները 96-ն են (96%):

Համաձայն ԿՏՄ 2019 թվականի ստուգումների տարեկան ծրագրի՝ նախատեսված էր ստուգումներ իրականացնել 100 ուսումնական հաստատություններում (34 դպրոցներ, 36 մանկապարտեզներ, 12 նախնական մասնագիտական (արհեստագործական) (այսուհետ՝ ուսումնարան), 18 միջին մասնագիտական (այսուհետ՝ քոլեջ) ուսումնական հաստատություններ: Ստուգումներ են իրականացվել 33 (97%) դպրոցներում, 34 (94%) մանկապարտեզներում, 12 (100%) ուսումնարաններում, 17 (94%) քոլեջներում:

Ստուգումները ՀՀ Կոտայքի մարզի Քասախի Արուսյակ մանկապարտեզում և Երևանի մտավոր թերզարգացում ունեցող երեխաների հ. 2 հատուկ (օժանդակ) դպրոցում չեն կայացել դրանցից առաջինում՝ կապիտալ հիմնանորոգման (Քասախի համայնքապետի գրության համաձայն), երկրորդի՝ Երևանի N 1 տարածքային մանկավարժահոգեբանական աջակցության կենտրոն դառնալու պատճառով:

Ստուգումների արդյունքում պարզվել է նաև, որ ՀՀ կրթության և գիտության նախարարի՝ 20.08.2008թ. հ. 662-Ա/Ք հրամանով տրված նախադպրոցական կրթության գործունեություն իրականացնելու N 980 լիցենզիայի առկայությամբ էրուդիտ-քոլեջ ՍՊԸ-ում նախադպրոցական տարիքի երեխաների ուսուցումը կազմակերպվում է ոչ թե նախադպրոցական կրթության պետական չափորոշիչներին, կրթական (համալիր) ծրագրերին համապատասխան, այլ խնամքի և զարգացման կենտրոնի ձևաչափերով (ուսումնական կենտրոն), ինչի պատճառով էլ Էրուդիտ-քոլեջ ՍՊԸ-ում ԿՏՄ ղեկավարի՝ 04.02.2019թ. հ. 18 հրամանով սահմանված կարգով ստուգում չի իրականացվել: ՀՀ ԿԳ նախարարին՝ համաձայն ՀՀ վարչապետի 11.06.2018թ.N 729-L որոշմամբ հաստատված Հայաստանի Հանրապետության կրթության տեսչական մարմնի կանոնադրության 10-րդ կետի 4-րդ ենթակետի *(ԿՏՄ լիազորություններն են՝ 4) ֆիզիկական և իրավաբանական անձանց տրված լիցենզիաներն ուժը կորցրած ճանաչելու կամ դրանց գործողությունը կասեցնելու միջնորդագրերի ներկայացումը լիցենզավորող մարմիններ)* պահանջի` առաջարկվել է քննարկել էրուդիտ-քոլեջ ՍՊԸ-ին տրված նախադպրոցական կրթության գործունեություն իրականացնելու լիցենզիայի գործողության կասեցման հարցը: Պատասխան գրություն դեռ չենք ստացել:

«Սեբաստացու անվան բժշկական քոլեջ» կրթական հիմնադրամում նախատեսված ստուգման ընթացքում պարզվել է, որ քոլեջում իրականացվող բժշկական միջին մասնագիտական կրթական ծրագրերը չունեն պետական հավատարամագրում: «Սեբաստացու անվան բժշկական քոլեջ» կրթական հիմնադրամում իրականացվող ստուգումը կասեցվել է՝ հիմք ընդունելով Հայաստանի Հանրապետությունում ստուգումների կազմակերպման և անցկացման մասին ՀՀ օրենքի 4-րդ հոդվածի 2-րդ մասը:

 ***8.3.Ընդհանուր ստուգումների մեջ ստուգումների տարեկան ծրագրով չնախատեսված ստուգումների քանակը (բացարձակ և տոկոսային արժեքներով).***

Ընդհանուր ստուգումների մեջ ստուգումների տարեկան ծրագրով չնախատեսված ստուգումները 27-ն են (24 դպրոց, 1 մանկապարտեզ, 2 ուսումնարան (որից 1-ը նաև ըստ ստուգումների տարեկան ծրագրի)), որը կազմում է ստուգումների ընդհանուր թվի 21%-ը, իրականացված ստուգումների թվի 22%-ը: Ստուգումների տարեկան ծրագրով չնախատեսված ստուգումներն իրականացվել են ԿՏՄ-ում ստացված դիմումների հիման վրա:

 ***8.4.Տեղեկատվություն 1 ստուգման (պլանային և ոչ պլանային) ժամանակ ծախսված ֆինանսական և մարդկային ռեսուրսների քանակի, ինչպես նաև 1 ստուգման միջին տևողության վերաբերյալ***

1 ստուգման միջին տևողությունը կազմել է 4.4 աշխատանքային օր, ծախսը՝ 69655 ՀՀ դրամ, մարդկային ռեսուրսները՝ 1.9 մարդ: Ստուգումների տարեկան ծրագրով նախատեսված 1 ստուգման միջին տևողությունը 4.7 աշխատանքային օր, ծախսը՝ 75591 ՀՀ դրամ, մարդկային ռեսուրսները՝ 1.93 մարդ: Ստուգումների տարեկան ծրագրով չնախատեսված 1 ստուգման միջին տևողությունը 3.3 աշխատանքային օր է, ծախսը՝ 48107 ՀՀ դրամ, մարդկային ռեսուրսները՝ 1.78 մարդ:

 ***8.5.Ստուգումների արդյունքները.***

***Նախադպրոցական կրթության ոլորտ***

 Նախադպրոցական կրթության ոլորտում ՀՀ օրենքների և դրանց համապատասխան ընդունված նորմատիվ իրավական ակտերի պահանջների, պետական կրթական չափորոշիչների, կրթության իրավունքի, կրթական համակարգի սոցիալական երաշխիքների պահպանման նկատմամբ օրենքով սահմանված կարգով վերահսկողության իրականացման նպատակով 2019 թվականի ստուգումների տարեկան ծրագրի համաձայն ԿՏՄ-ն ստուգումներ է իրականացրել ՀՀ 34 մանկապարտեզներում և ոչ պլանային ստուգում՝ մեկ մանկապարտեզում*:*

Ստուգումների արդյունքում 34 մանկապարտեզներում հայտնաբերված՝ կրթության բնագավառը կարգավորող ՀՀ օրենսդրության պահանջների կատարման խախտումների վերաբերյալ կազմվել է 34 ակտ: Հայտնաբերված խախտումների հետևանքները վերացնելու նպատակով ԿՏՄ ղեկավարի կողմից տնօրեններին՝ համաձայն կարգադրագրերի տրվել են կատարման համար հանձնարարականներ:Ստուգումների արդյունքներն ուղարկվել են համապատասխան համայնքապետերին, մարզպետներին, ՀՀ տարածքային կառավարման և ենթակառուցվածքների նախարարին: Հիմք ընդունելով Կրթության մասին ՀՀ օրենքի 39–րդ և «Տեղական ինքնակառա­վարման մասին ՀՀ օրենքի 41-րդ հոդվածները՝ համայքապետերին առաջարկներ է ներկայացվել մանկապարտեզներում կրթական գործընթացի բարելավման վերաբերյալ: Առաջարկվել է նաև քննարկել ստուգումների արդյունքների մասին ամփոփ հաշվետվությունը և հայտնաբերված խախտումների հետևանքները վերացնելու ուղղությամբ ձեռնարկված միջոցառումների արդյունքների վերաբերյալ տեղեկացնել ԿՏՄ-ին:

ՀՀ տարածքային և զարգացման նախարարին առաջարկվել է ստուգումների արդյունքում հայտնաբերված խախտումների հետևանքները և թերությունները վերացնելու ուղղությամբ համայնքների ղեկավարների կողմից ձեռնարկվող միջոցառումներն առավել արդյունավետ իրականացնելու նպատակով սահմանել հսկողություն:

Ստուգումների արդյունքները ներկայացվել են ԿՏՄ գործունեության եռամսյակային հաշվետվություններում (տե'ս <http://www.eib.am/reports/>):

 Ստուգումների տարեկան ծրագրով նախատեսված ստուգումներն իրականացվել են ըստ ՀՀ կառավարության 2018թ. հոկտեմբերի 4-ի № 1139-Ն որոշմամբ հաստատված № 1 հավելվածի ստուգաթերթերի (№ 1,2,3):

**Ստուգաթերթ 1.** ՆՈՒՀ-ում տնօրենին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել բոլոր մանկապարտեզներում:

1. Հաստատության կանոնադրությունը չի համապատասխանում օրինակելի կանոնադրության պահանջներին՝ **21 (62%)** մանկապարտեզում (***«Ստարլեթ ՍՊԸ, ՀՀ Վայոց ձորի մարզի Վայքի թիվ 1, 3, ՀՀ Տավուշի մարզի Նոյեմբերյանի թիվ 1, 2, ՀՀ Արարատի մարզի Մասիսի թիվ 1,2, 3, 4, 5 ,7, ՀՀ Արմավիրի մարզի Մեծամորի թիվ 1,2,3, Փարաքարի, ՀՀ Գեղարքունիքի մարզի Ծովագյուղի, ՀՀ Կոտայքի մարզի Զովունիի, Նոր Հաճնի, ՀՀ Արարատի մարզի Նոր Խարբերդի, Այգեստանի, ՀՀ Արագածոտնի մարզի Թալինի թիվ 3 մսուր մանկապարտեզներ***).
2. Մանկապարտեզը չունի կրթական ծրագրեր իրականացնելու լիցենզիա՝ **9 (26%)** մանկապարտեզում (***ՀՀ Տավուշի մարզի Նոյեմբերյանի թիվ 1,2, ՀՀ Սյունիքի մարզի Գորիսի թիվ 3, ՀՀ Լոռու մարզի Վանաձորի թիվ 4, ՀՀ Գեղարքունիքի մարզի Ծովագյուղի, ՀՀ Արագածոտնի մարզի Ապարան քաղաքի Վարդանանց ասպետների անվան, Կարբիի «Երեքնուկ», ՀՀ Կոտայքի մարզի Նոր Հաճնի, Հրազդանի թիվ 11մանկապարտեզներ***).
3. Մանկավարժական աշխատողների ընտրություն և նշանակում սահմանված կարգի պահանջների խախտումներով՝ **28 (82%)** մանկապարտեզում **96** խախտում (***«Ստարլեթ ՍՊԸ (2), «Հրաշք մանկիկ» մանկապարտեզ ՍՊԸ, «Ամենագետների նախակրթարան մանկապարտեզ» ՍՊԸ, Մնացական Թարյանի անվան «Ավետիս» ՍՊԸ (3), «Վինի Պուխ ի դռուզյա» ՍՊԸ, ՀՀ Տավուշի մարզի Նոյեմբերյանի թիվ 1 (5), 2 (4), ՀՀ Սյունիքի մարզի Գորիսի թիվ 3(2), ՀՀ Արարատի մարզի Մասիսի թիվ 2, 3(4), 4, 5, ՀՀ Արմավիրի մարզի Մեծամորի թիվ 1(2), 2, 3, Փարաքարի (2), ՀՀ Լոռու մարզի Վանաձորի թիվ 4 (4), ՀՀ Գեղարքունիքի մարզի Կարմիրգյուղի (6), Ծովագյուղի (3) , ՀՀ Արագածոտնի մարզի Ապարան* *քաղաքի Վարդանանց ասպետների անվան (*2), *Կարբիի «Երեքնուկ»(4), Թալինի թիվ 3(4), Աշտարակի թիվ 3* *(9), ՀՀ Կոտայքի մարզի* *Զովունիի(6), Նոր Հաճնի* (2), *ՀՀ Արարատի մարզի Նոր Խարբերդի (2),* *Այգեստանի (3), Փոքր Վեդիի (6) մանկապարտեզներ).***
4. Մանկապարտեզների խմբերում ընդգրկված երեխաների համար, որոնց տարիքները չեն համապատասխանում տվյալ տարիքային խմբին, չեն իրականացվել չափորոշչի համապատասխան որակական պահանջները՝ **13 (38%)** մանկապարտեզում (***Մնացական Թարյանի անվան «Ավետիս» ՍՊԸ,*** ***«Ամենագետների նախակրթարան» ՍՊԸ, ՀՀ Արարատի մարզի*** ***Մասիսի թիվ 1, 2, 5, 7, ՀՀ Արմավիրի մարզի Մեծամորի թիվ 1, 2, 3, Փարաքարի, ՀՀ Լոռու մարզի Վանաձորի թիվ 4, ՀՀ Գեղարքունիքի մարզի Կարմիրգյուղի, Ծովագյուղի մանկապարտեզներ***).

5. ՀՀ կրթության և գիտության նախարարի համապատասխան հրամաններով տրված նախադպրոցական կրթության լիցենզիայի հավելվածով համակազմի սահմանային թվերի խախտումներ՝ **21 (48%)** մանկապարտեզում (***Մնացական Թարյանի անվան «Ավետիս» ՍՊԸ, «Ամենագետների նախակրթարան» ՍՊԸ,*** ***«Հրաշք մանկիկ» մանկապարտեզ ՍՊԸ***, ***«Վինի Պուխ ի դռուզյա» ՍՊԸ, ՀՀ Վայոց ձորի մարզի Վայքի թիվ 1, ՀՀ Արարատի մարզի Մասիսի թիվ 1, 2, 3, 4, 5, 7, ՀՀ Արմավիրի մարզի Մեծամորի թիվ 1, 2, 3,******Փարաքարի, ՀՀ Գեղարքունիքի մարզի Կարմիրգյուղի, ՀՀ Կոտայքի մարզի Զովունիի,ՀՀ Արարատի մարզի Նոր Խարբերդի, Փոքր Վեդիի, ՀՀ Արագածոտնի մարզի Աշտարակի թիվ 3, 4 մանկապարտեզներ***).

6.Խմբերի երեխաների խտությունը գերազանցում է սահմանվածը՝ 14 (41%) մանկապարտեզներում (***ՀՀ Տավուշի մարզի Նոյեմբերյանի թիվ 1, 2, ՀՀ Արմավիրի մարզի Մեծամորի թիվ 1, 2, 3, Փարաքարի, ՀՀ Արագածոտնի մարզի Ապարան քաղաքի Վարդանանց ասպետների անվան, Աշտարակի թիվ 4, Կարբիի «Երեքնուկ», ՀՀ Կոտայքի մարզի Զովունիի, Նոր Հաճնի, Հրազդանի թիվ 11, ՀՀ Արարատի մարզի Նոր Խարբերդի, Փոքր Վեդիի մանկապարտեզներ***).

7. Առկա չեն ուսումնական պլանները, ներքին կարգապահական կանոնները՝ 2 (6%) մանկապարտեզում (***Մեծամորի թիվ 1, 2 մանկապարտեզներ***):

**Ստուգաթերթ 2.** ՆՈՒՀ-ում մեթոդիստին՝ տնօրենի ուսումնական գծով տեղակալին, մանկավարժական աշխատողներին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել 27(79%) մանկապարտեզներում:

1.Մանկավարժական աշխատողների հաստիքային միավորների պակաս կամ չհատկացված հաստիքային միավորներ՝ 29 (85%) մանկապարտեզում (***«Հրաշք մանկիկ» ՍՊԸ, ՀՀ Վայոց ձորի մարզի Վայքի թիվ 1, 3, ՀՀ Տավուշի մարզի Նոյեմբերյանի թիվ 1, 2 , ՀՀ Սյունիքի մարզի Գորիսի թիվ 3, ՀՀ Արարատի մարզի Մասիսի թիվ 1, 2, 3, 4, 5 ,7, ՀՀ Արմավիրի մարզի Մեծամորի թիվ 1, 2, 3, Փարաքարի, ՀՀ Լոռու մարզի Վանաձորի թիվ 4, ՀՀ Գեղարքունիքի մարզի Կարմիրգյուղի, Ծովագյուղի, ՀՀ Արարատի մարզի Այգեստանի, Փոքր Վեդիի, ՀՀ Արագածոտնի մարզի Թալինի թիվ 3, Կարբիի «Երեքնուկ», Ապարան քաղաքի Վարդանանց ասպետների անվան, Աշտարակի թիվ 3,4, ՀՀ Կոտայքի մարզի Զովունիի, Նոր Հաճնի, Հրազդանի թիվ 11 մանկապարտեզներ***).

2.Մանկավարժական աշխատողներին ներկայացվող պաշտոնային պարտականությունների չկատարում՝ 11 (32%) մանկապարտեզում (***ՀՀ Արարատի մարզի*** ***Մասիսի թիվ 3, 7, ՀՀ Արմավիրի մարզի Մեծամորի թիվ 1, 2, ՀՀ Արագածոտնի մարզի Ապարան* *քաղաքի Վարդանանց ասպետների անվան, Կարբիի «Երեքնուկ», Թալինի թիվ 3 մսուր, ՀՀ Արարատի մարզի Այգեստանի, Նոր Խարբերդի, ՀՀ Կոտայքի մարզի Զովունիի, Նոր Հաճնի մանկապարտեզներ***):

**Ստուգաթերթ 3.** ՆՈՒՀ-ում զարգացնող միջավայրին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել 7 (21%) մանկապարտեզներում:

Հաստատության սաների զարգացնող միջավայրին ներկայացվող պահանջների չկատարում՝ 7 (21%) մանկապարտեզում (***ՀՀ Արարատի մարզի*** ***Մասիսի թիվ 3, 7, ՀՀ Արմավիրի մարզի Մեծամորի թիվ 1, 2, 3, ՀՀ Արարատի մարզի Նոր Խարբերդի, ՀՀ Արագածոտնի մարզի Կարբիի «Երեքնուկ»***  ***մանկապարտեզներ***).

Մանկապարտեզներին տրված հանձնարարականների համադրման արդյունքները ներկայացվել են եռամսյակային հաշվետվություններում:

2018 թվականի ստուգումների տարեկան ծրագրի համաձայն ԿՏՄ-ն ստուգումներ է իրականացրել ՀՀ 29 ՆՈՒՀ-երում:

**Ստուգաթերթ 1.** ՆՈՒՀ-ում տնօրենին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել բոլոր մանկապարտեզներում:

1. Մանկապարտեզները չունենկրթական ծրագրեր իրականացնելու թույլտվություն` լիցենզիա՝ 8 (28%) մանկապարտեզներ (**ՀՀ Տավուշի մարզի Իջևանի 3, ՀՀ Լոռու մարզի Ստեփանավանի 5 մանկապարտեզներ).**
2. Մանկապարտեզների գործող կանոնադրությունները չեն համապատասխանում օրինակելի կանոնադրության պահանջներին՝ 8 (28%) մանկապարտեզներ (**ՀՀ Տավուշի մարզի Իջևանի 3, ՀՀ Լոռու մարզի Ստեփանավանի 5 մանկապարտեզներ).**
3. Մանկավարժական աշխատողների ընտրություն և նշանակում սահմանված կարգի պահանջների խախտումներով՝ 16 (55%) մանկապարտեզում 35 խախտում **(ՀՀ Լոռու մարզի Ստեփանավանի թիվ 2 (2), 3 (1), 5 (4)), ՀՀ Տավուշի մարզի Իջևանի թիվ 1 (2), 5 (5), 8(4), Երևանի թիվ 36(1), 40(1), 41(2), 43(2), 44(1), 46(3), 48(2), 49(3), 58(1), 62 (1) մանկապարտեզներ)**.
4. Խմբերի երեխաների խտությունը գերազանցում է սահմանվածը՝ 26 (90%) մանկապարտեզներ (**ՀՀ Լոռու մարզի Ստեփանավանի թիվ 1, 3, 5, ՀՀ Տավուշի մարզի Իջևանի թիվ 1, 8, Երևանի 21 մանկապարտեզներ**).
5. ՀՀ կրթության և գիտության նախարարի համապատասխան հրամաններով տրված նախադպրոցական կրթության լիցենզիայի հավելվածով համակազմի սահմանային թվերի խախտումներ՝ 4(14%) մանկապարտեզում (**Երևանի թիվ 36, 43, 47, 60 մանկապարտեզներ**):

**Ստուգաթերթ 2.** ՆՈՒՀ-ում մեթոդիստին՝ տնօրենի ուսումնական գծով տեղակալին, մանկավարժական աշխատողներին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել 1(3%) մանկապարտեզում:

1.Մանկապարտեզների հաստիքացուցակներով և պաշտոնային դրույքաչափերով մանակավարժական աշխատողների հաստիքային միավորները հատկացվել են սահմանված պահանջների խախտումներով. հատկացվել են սահմանված նորմից պակաս կամ ընդհանրապես չեն հատկացվել՝ 22 (76%) մանկապարտեզներ *(****ՀՀ Տավուշի մարզի Իջևանի 3, ՀՀ Լոռու մարզի Ստեփանավանի 5, Երևանի թիվ 35, 38, 40, 41, 42, 46, 47, 48, 49, 58,59, 60, 61, 62*** ***մանկապարտեզներ).***

2.Մանկապարտեզների խմբերում ընդգրկված երեխաների համար, որոնց տարիքները չեն համապատասխանում տվյալ տարիքային խմբին, չեն իրականացվել չափորոշչի համապատասխան որակական պահանջները՝ 3 (10%) մանկապարտեզ *(****ՀՀ Տավուշի մարզի Իջևանի թիվ 5, Երևանի թիվ 36,45 մանկապարտեզներ).***

**Ստուգաթերթ 3.** ՆՈՒՀ-ում զարգացնող միջավայրին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ չեն հայտնաբերվել:

Ինչպես արտահայտված է գծապատկերում 2018 թվականի համեմատ ուսումնական հաստատությունների թվի %-ային համամասնությամբ աճել են ՆՈՒՀ-ում մեթոդիստին՝ տնօրենի ուսումնական գծով տեղակալին, մանկավարժական աշխատողներին, ՆՈՒՀ-ում զարգացնող միջավայրին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումները:

***Հանրակրթության (միջնակարգ կրթության) ոլորտ***

2019 թվականի ստուգումների տարեկան ծրագրի համաձայն ԿՏՄ կողմից ստուգումներ են իրականացվել Երևանի, ՀՀ Արմավիրի, Արագածոտնի, Գեղարքունիքի, Կոտայքի, Սյունիքի, Վայոց ձորի, Տավուշի մարզերի 33 դպրոցներում: Ստուգումների արդյունքում 33 ուսումնական հաստատություններում էլ հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, կազմվել է 33 ակտ: ԿՏՄ ղեկավարի կողմից հաստատությունների տնօրեններին՝ համաձայն կարգադրագրերի, տրվել են հանձնարարականներ: Ստուգումների արդյունքներն ուղարկվել են համապատասխան լիազոր մարմինների ղեկավարներին: Ստուգումների արդյունքները ներառվել են ԿՏՄ 2019 թվականի եռամսյակային հաշվետվություններում: Ստուգումներն իրականացվել են ՀՀ կառավարության 2018 թվականի հոկտեմբերի 4-ի № 1139-Ն որոշմամբ հաստատված № 1-8, 11 ստուգաթերթերի:

**Ստուգաթերթ 1.** Հանրակրթական ուսումնական հաստատությունում կրթության կազմակերպման՝ ՀՀ օրենսդրությամբ սահմանված պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **15-ում` 45%(*Արմավիրի հ. 2 հ/դ, Արմավիրի հ. 8 հ/դ, Եղեգնաձորի թիվ 2 հ/դ, Հրազդանի հ. 11 հ/դ, Ծովակի մ/դ, Գյումրու Օյունջյան մ/դ, Գյումրու N 23 մ/դ, Արդենիսի մ/դ, Օհանավանի մ/դ, Անտառուտի մ/դ, Երևանի N 7 հ/դ, Երևանի N 8 հ/դ, Երևանի N 19 հ/դ, Երևանի N 26 հ/դ, Երևանի N 135 հ/դ).***

1. Խախտվել է դպրոցին տրված հանրակրթական ծրագրերով գործունեության լիցենզիայով սահմանված սովորողների համակազմի սահմանային տեղերի թիվը՝ **9 (27%)** դպրոցում *(****Երևանի N 8 հ/դ, Երևանի N 19 հ/դ, Երևանի N 135 հ/դ, Արմավիրի հ. 2 հ/դ, Եղեգնաձորի թիվ 2 հ/դ, Գյումրու Օյունջյան մ/դ, Ծովակի մ/դ, Հրազդանի հ. 11 հ/դ, Օհանավանի մ/դ):***

2.Ուսպլանի խախտումներ` 9 (27%) դպրոցում ***(Երևանի N 8 հ/դ, Երևանի N 19 հ/դ, Երևանի N 26 հ/դ (3), Երևանի N 135 հ/դ, Արմավիրի հ. 8 հ/դ, Եղեգնաձորի թիվ 2 հ/դ, Գյումրու Օյունջյան մ/դ, Գյումրու N 23 մ/դ, Արմավիրի հ. 2* *հ/դ):***

3.Դասարանում սովորողների թիվը գերազանցում է ուսումնական պլանով սահմանված թվին**՝** **8 (24%)** դպրոցում *(****Երևանի N 7 հ/դ, Երևանի N 8 հ/դ, Երևանի N 19 հ/դ, Երևանի N 135 հ/դ, Արմավիրի հ. 8 հ/դ, Եղեգնաձորի թիվ 2 հ/դ, Գյումրու Օյունջյան մ/դ, Գյումրու N 23 մ/դ):***

4.Դպրոցը չունի հանրակրթական ծրագրեր իրականացնելու լիցենզիա՝ ***Արդենիսի հ/դ, Անտառուտի մ/դ-ում:***

5.Դպրոցի կանոնադրությունը հակասում է ՀՀ օրենսդրությանը՝ ***Արդենիսի հ/դ, Գյումրու Օյունջյան մ/դ:***

 **Ստուգաթերթ 2.** Հանրակրթական ուսումնական հաստատությունում ուսուցչի պարտականությունների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից 10-ում` 30% (***Օհանավանի մ/դ, Անտառուտի մ/դ, Գանձաքարի մ/դ, Երևանի N 7 հ/դ, Երևանի N 8 հ/դ, Երևանի N 19 հ/դ, Երևանի N 26 հ/դ, Երևանի N 27 հ/դ, Երևանի N 39 հ/դ, Երևանի N 53 հ/դ):***

**Ստուգաթերթ 3.** Հանրակրթական ուսումնական հաստատությունում տնօրենին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են արձանագրվել բոլոր 33 դպրոցներում: Մասնավորապես.

1.սահմանված կարգով չի իրականացրել մանկավարժական կադրերի ընտրությունը(համաձայն պաշտոնների անվանացանկի և պաշտոնի նկարագրի)` 25 (76%) դպրոցում 79 խախտում *(****Իջևանի N 3 հ/դ (4), Գանձաքարի մ/դ (4), Երևանի N 7 հ/դ, Երևանի N 8 հ/դ, Երևանի N 26 հ/դ (3), Երևանի N 27 հ/դ, Երևանի N 39 հ/դ (2), Երևանի N 53 հ/դ (3), Երևանի N 66 հ/դ, Երևանի N 80 հ/դ (3), Երևանի N 135 հ/դ (4), Արմավիրի հ. 2 հ/դ (6), Արմավիրի հ. 8 հ/դ (12), Արմավիրի մ/դ (4), Եղեգնաձորի թիվ 2 հ/դ, Սարավանի հ/դ (2), Հրազդանի հ. 11 հ/դ, Գավառի հ. 1 հ/դ, Կապանի հ. 7 հ/դ (7), Սիսիանի հ. 4 հ/դ (4), Արդենիսի հ/դ (2), Գյումրու Օյունջյան մ/դ (5), Գյումրու N 23 մ/դ (2), Գյումրու N 8 մ/դ (2), Մարալիկի N1 մ/դ (3)):*** Այդթվում ուսուցիչներ են՝18 (55%) դպրոցում 41-ը *(****Իջևանի N 3 հ/դ (2), Գանձաքարի մ/դ, Երևանի N 7 հ/դ, Երևանի N 8 հ/դ, Երևանի N 39 հ/դ (2), Երևանի N 53 հ/դ (2), Երևանի N 66 հ/դ, Երևանի N 80 հ/դ (2), Երևանի N 135 հ/դ (2), Արմավիրի հ. 2 հ/դ(1), Արմավիրի հ. 8 հ/դ (6), Արմավիրի մ/դ (2), Կապանի հ. 7 հ/դ (7), Սիսիանի հ. 4 հ/դ (3), Արդենիսի հ/դ (2), Գյումրու Օյունջյան մ/դ (2), Գյումրու N 23 մ/դ , Մարալիկի N1 մ/դ (3)).***

2. ստուգման ընթացքում տեսչական մարմնի կողմից տրված գրավոր աշխատանքներից անբավարար (1-3) գնահատված սովորողների տոկոսային թիվը կազմել է 40% և ավելի 16 (48%) դպրոցներում **(*Գանձաքարի մ/դ, Օհանավանի մ/դ, Անտառուտի մ/դ, Երևանի N 7 հ/դ, Երևանի N 8 հ/դ, Երևանի N 19 հ/դ, Երևանի N 26 հ/դ, Երևանի N 27 հ/դ, Երևանի N 39 հ/դ, Երևանի N 53 հ/դ, Արմավիրի մ/դ, Սարավանի հ/դ, Ծովակի մ/դ, Արդենիսի հ/դ, Ծաղկուտի մ/դ, Արթիկի թիվ 4 հ/դ* ).**

3.սահմանված կարգով չի իրականացրել դպրոցի բյուջեի մշակման և հաստատման գործընթացը` 7(21%) դպրոցում (***Իջևանի N 3 հ/դ, Իջևանի N 4 հ/դ, Օհանավանի մ/դ, Երևանի N 7 հ/դ, Երևանի N 26 հ/դ, Երևանի N 135 հ/դ, Արմավիրի հ. 2 հ/դ*).**

4.սովորողների ընդունելությունը դպրոց իրականացվել է սահմանված կարգի խախտումներով**`** 19 (58%) դպրոցում 121 դեպք *(****Իջևանի N 3 հ/դ (2), Երևանի N 7 հ/դ (85), Երևանի N 8 հ/դ (11), Երևանի N 27 հ/դ (2), Երևանի N 39 հ/դ, Երևանի N 53 հ/դ, Երևանի N 66 հ/դ (3), Երևանի N 135 հ/դ (2), Արմավիրի հ. 2 հ/դ (3), Արմավիրի հ. 8 հ/դ (2), Հրազդանի հ. 11 հ/դ, Պռոշյանի մ/դ, Գավառի հ. 1 հ/դ, Կապանի հ. 7 հ/դ, Արթիկի N4 հ/դ, Գյումրու N 8 մ/դ , Գյումրու N 23 մ/դ, Մարալիկի N1 մ/դ, Ծաղկուտի մ/դ).***

5.Սովորողների ազատումը դպրոցից իրականացվել է սահմանված կարգի խախտումներով` 7 (21%) դպրոցում 42 դեպք *(****Օհանավանի մ/դ (2), Երևանի N 7 հ/դ (8), Երևանի N 27 հ/դ (27), Արմավիրի մ/դ (2), Պռոշյանի մ/դ, Արթիկի N4 հ/դ, Կապանի հ. 7 հ/դ).***

6.Ներքին գնահատում չի իրականացվել**`** 7 (21%) դպրոցում ***(Օհանավանի մ/դ, Անտառուտի մ/դ, Երևանի N 26 հ/դ, Արմավիրի հ. 2 հ/դ, Սարավանի հ/դ, Հրազդանի հ. 11 հ/դ՝ 2017-2018 ուստարի, Պռոշյանի մ/դ):***

**Ստուգաթերթ 4.** Հանրակրթական ուսումնական հաստատությունում տնօրենի տեղակալի, սովորողների հետ դաստիարակչական աշխատանքների կազմակերպչի, դասղեկի/դասվարի պարտականությունների կատարմանն ուղղված ստուգումների արդյունքումՀՀ օրենսդրության պահանջների խախտումներ են հայտնաբերվել դպրոցներից **13-ում` 39%:**

Տնօրենի ուսումնական աշխատանքի գծով տեղակալը պատասխանատվություն չի կրել դասավանդման որակի և սովորողների` կրթական չափորոշիչներով սահմանված գիտելիքների, կարողությունների և հմտությունների առնվազն պարտադիր **նվազագույն** մակարդակի նկատմամբ 10 դպրոցներում` 30% ***(Օհանավանի մ/դ, Անտառուտի մ/դ, Գանձաքարի մ/դ, Երևանի N 7 հ/դ, Երևանի N 8 հ/դ, Երևանի N 19 հ/դ, Երևանի N 26 հ/դ, Երևանի N 27 հ/դ, Երևանի N 39 հ/դ, Երևանի N 53 հ/դ):***

**Ստուգաթերթ 5.** Հանրակրթական ուսումնական հաստատությունում մանկավարժական աշխատողների պաշտոնների անվանացանկին և նկարագրերին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **14-ում` 42%:**

**Ստուգաթերթ 6.** Հանրակրթական ուսումնական հաստատությունում կառավարման խորհրդի ձևավորմանն ու լիազորությունների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **21-ում` 64%** *(****Իջևանի N 3 հ/դ , Իջևանի N 4 հ/դ, Գանձաքարի մ/դ, Օհանավանի մ/դ, Անտառուտի մ/դ, Երևանի N 26 հ/դ, Երևանի N 53 հ/դ, Երևանի N 66 հ/դ, Երևանի N 80 հ/դ, Երևանի N 135 հ/դ, Արմավիրի հ.2 հ/դ, Արմավիրի հ.8 հ/դ, Արթիկի N4 հ/դ, Գյումրու N8 մ/դ, Գյումրու Օյունջյան մ/դ, Պռոշյանի մ/դ, Սարավանի հ/դ, Հրազդանի հ. 11 հ/դ, Ծաղկուտի մ/դ, Մարալիկի N1 մ/դ, Կապանի հ. 7 հ/ դ):***

**Ստուգաթերթ 7.** Հանրակրթական ուսումնական հաստատությունում խորհրդակցական մարմիններին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **16-ում` 48%** ***(Իջևանի N 3 հ/դ, Անտառուտի մ/դ, Պռոշյանի մ/դ, Արմավիրի հ. 2 հ/դ, Արմավիրի հ. 8 հ/դ, Գավառի հ. 1 հ/դ, Հրազդանի հ. 11 հ/դ, Արդենիսի հ/դ, Գյումրու Օյունջյան մ/դ, Ծաղկուտի մ/դ, Կապանի հ. 7 հ/դ, Արթիկի N4 հ/դ, Երևանի N 26 հ/դ, Երևանի N 27 հ/դ, Երևանի N 53 հ/դ, Երևանի N 80 հ/դ):***

 **Ստուգաթերթ 8.** Հանրակրթական ուսումնական հաստատությունում ուսուցչի թափուր տեղի համար անցկացվող մրցույթի օրինակելի կարգի պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **25-ում (76%)** 69 դեպք *(****Իջևանի N 3 հ/դ (3), Իջևանի N 4 հ/դ (6), Գանձաքարի մ/դ (4), Օհանավանի մ/դ, Երևանի N 7 հ/դ, Երևանի N 8 հ/դ (7), Երևանի N 19 հ/դ (4), Երևանի N 53 հ/դ (6), Երևանի N 27 հ/դ, Երևանի N 39 հ/դ (2), Երևանի N 80 հ/դ (6), Երևանի N 26 հ/դ (3), Երևանի N 135 հ/դ (3), Արմավիրի հ. 2 հ/դ-ում (3), Արմավիրի հ. 8 հ/դ (7), Արմավիրի մ/դ (2), Սարավանի հ/դ (2), Կապանի հ. 7 հ/դ, Սիսիանի հ. 4 հ/դ, Արդենիսի հ/դ, Արթիկի N4 հ/դ, Գյումրու Օյունջյան մ/դ,******Գյումրու N 23 մ/դ, Մարալիկի N1 մ/դ, Ծաղկուտի մ/դ):***

**Ստուգաթերթ 11.** Հանրակրթական ուսումնական հաստատությունում սովորողի ուսումնական հաստատություն ընդգրկման, հաստատությունից սովորողի տեղափոխման և ազատման, ինչպես նաև սահմանված ժամկետից ուշ հանրակրթության մեջ ընդգրկվող երեխաների կրթության կազմակերպման կարգի պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **20-ում` 61%** *(****Իջևանի N 3 հ/դ , Երևանի N 7 հ/դ, Երևանի N 8 հ/դ, Երևանի N 27 հ/դ, Երևանի N 53 հ/դ, Երևանի N 66 հ/դ, Երևանի N 135 հ/դ, Արմավիրի մ/դ, Արմավիրի հ. 2 հ/դ, Արմավիրի հ. 8 հ/դ, Հրազդանի հ. 11 հ/դ, Օհանավանի մ/դ, Պռոշյանի մ/դ, Գավառի հ. 1 հ/դ, Կապանի հ. 7 հ/դ, Արթիկի N4 հ/դ, Գյումրու N 8 մ/դ , Գյումրու N 23 մ/դ, Մարալիկի N1 մ/դ, Ծաղկուտի մ/դ):***

Իրականացված ստուգումների ընթացքում VII–XI դասարաններում տրվել են գրավոր աշխատանքներ «Հայոց լեզու», «Մաթեմատիկա» առարկաներից («Մաթեմատիկա» առարկայի առաջադրանքները կազմվել են ԳԹԿ-ի կողմից, «Հայոց լեզու» առարկայից` թելադրություն (նախորդ դասարանի անցած նյութին համապատասխան)): Միաժամանակ դպրոցներից վերցվել են աշակերտների նույն առարկաներից նախորդ տարվա ամփոփ գրավոր աշխատանքների գնահատականները:

ՀՀ Արմավիրի մարզում իրականացված ստուգման արդյունքում. «Հայոց լեզու» առարկայի գրավոր աշխատանքին մասնակցած թվով 509 աշակերտներից «գերազանց» են գնահատվել 17-ը (3%), «լավ»` 160-ը (32%), «բավարար»` 167-ը (33%), «անբավարար»` 165-ը (32%):«Մաթեմատիկա» առարկայի գրավոր աշխատանքին մասնակցած թվով 541 աշակերտներից «գերազանց» են գնահատվել 12-ը (2%), «լավ»` 64-ը (12%), «բավարար»` 213-ը (39%), «անբավարար»` 252-ը (47%):

ՀՀ Վայոց ձորի մարզում իրականացված ստուգման արդյունքում. «Հայոց լեզու» առարկայի գրավոր աշխատանքին մասնակցած թվով 155 աշակերտներից «գերազանց» են գնահատվել 25-ը (16%), «լավ»` 60-ը (39%), «բավարար»` 40-ը (26%), «անբավարար»` 30-ը (19%):«Մաթեմատիկա» առարկայի գրավոր աշխատանքին մասնակցած թվով 166 աշակերտներից «գերազանց» են գնահատվել 13-ը (8%), «լավ»` 38-ը (23%), «բավարար»` 79-ը (47%), «անբավարար»` 36-ը (22%):

ՀՀ Գեղարքունիքի մարզում իրականացված ստուգման արդյունքում. «Հայոց լեզու» առարկայի գրավոր աշխատանքին մասնակցած թվով 269 աշակերտներից «գերազանց» են գնահատվել 16-ը (6%), «լավ»` 69-ը (25%), «բավարար»` 80-ը (30%), «անբավարար»` 104-ը (39%): «Մաթեմատիկա» առարկայի գրավոր աշխատանքին մասնակցած 255 աշակերտներից «գերազանց» է գնահատվել 1-ը (0%), «լավ»` 48-ը (19%), «բավարար»` 97-ը (38%), «անբավարար»` 109-ը (43%):

ՀՀ Կոտայքի մարզում իրականացված ստուգման արդյունքում.«Հայոց լեզու» առարկայի գրավոր աշխատանքին մասնակցած թվով 607 աշակերտներից «գերազանց» են գնահատվել 71-ը (12%), «լավ»` 242-ը (40%), «բավարար»` 186-ը (30%), «անբավարար»` 108-ը (18%):«Մաթեմատիկա» առարկայի գրավոր աշխատանքին մասնակցած թվով 600 աշակերտներից «գերազանց» են գնահատվել 19-ը (3%), «լավ»` 85-ը (14%), «բավարար»` 282-ը (47%), «անբավարար»` 214-ը (36%):

ՀՀ Սյունիքի մարզում իրականացված ստուգման արդյունքում. «Հայոց լեզու» առարկայի գրավոր աշխատանքին մասնակցած թվով 331 աշակերտներից «գերազանց» են գնահատվել 59-ը (18%), «լավ»` 134-ը (40%), «բավարար»` 99-ը (30%), «անբավարար»` 39-ը (12%):«Մաթեմատիկա» առարկայի գրավոր աշխատանքին մասնակցած թվով 321 աշակերտներից «գերազանց» են գնահատվել 30-ը (9%), «լավ»` 46-ը (14%), «բավարար»` 125-ը (39%), «անբավարար»` 120-ը (38%):

ՀՀ Արագածոտնի մարզում իրականացված ստուգման արդյունքում. «Հայոց լեզու» առարկայի գրավոր աշխատանքին մասնակցած 187 աշակերտներից «գերազանց» են գնահատվել 7-ը (3%), «լավ»` 31-ը (17%), «բավարար»` 67-ը (36%), «անբավարար»` 82-ը (44%): «Մաթեմատիկա» առարկայի գրավոր աշխատանքին մասնակցած 186 աշակերտներից «լավ» է գնահատվել 7 սովորող (4%), «բավարար»` 49-ը (26%), «անբավարար»` 130-ը (70%):

ՀՀ Տավուշի մարզում իրականացված ստուգման արդյունքում. «Հայոց լեզու» առարկայի թելադրությանը մասնակցած թվով 468 աշակերտներից «գերազանց» են գնահատվել 57-ը (12%), «լավ»` 183-ը (39%), «բավարար»` 137-ը (29%), «անբավարար»` 91-ը (20%): «Մաթեմատիկա» առարկայի գրավոր աշխատանքին մասնակցած 461 աշակերտներից «գերազանց» են գնահատվել 20-ը (4%), «լավ»` 62-ը (14%), «բավարար»` 225-ը (49%), «անբավարար»` 154-ը (33%):

Երևան քաղաքում իրականացված ստուգման արդյունքում. «Հայոց լեզու» առարկայի գրավոր աշխատանքին մասնակցած 2222 աշակերտներից «գերազանց» են գնահատվել 325-ը(15%), «լավ»` 869-ը (39%), «բավարար»` 663-ը (30%), «անբավարար»` 365-ը (16%): «Մաթեմատիկա» առարկայի գրավոր աշխատանքին մասնակցած 2200 աշակերտներից «գերազանց» են գնահատվել 124-ը (6%), «լավ»` 309-ը (14%), «բավարար»` 898-ը (40%), «անբավարար»` 869-ը (40%):

Այսպիսով, 2019 թվականին ՀՀ դպրոցներում ստուգման գործընթացի ընթացքում ԿՏՄ կողմից տրված գրավոր աշխատանքների արդյունքում «Հայոց լեզու» առարկայի թելադրությանը մասնակցած 4748 աշակերտներից «գերազանց» են գնահատվել 577-ը(12%), «լավ»` 1748-ը (37%), «բավարար»` 1439-ը (30%), «անբավարար»` 984-ը (21%): «Մաթեմատիկա» առարկայի գրավոր աշխատանքին մասնակցած 4732 աշակերտներից «գերազանց» են գնահատվել 219-ը (5%), «լավ»` 659-ը (14%), «բավարար»` 1968-ը (42%), «անբավարար»` 1884-ը (40%):

Միջին գնահատականը «Հայոց լեզու» առարկայի թելադրությունից կազմել է 5.8 միավոր, «Մաթեմատիկա» առարկայի գրավոր աշխատանքից՝ 4.4 միավոր:

Համաձայն 2018 թվականի ստուգումների տարեկան ծրագրի ԿՏՄ կողմից ստուգումներ են իրականացվել ՀՀ 19 դպրոցներում: Նույն ստուգաթերթերի կիրառման արդյունքում ստացվել է հետևյալ պատկերը.

**Ստուգաթերթ 1.**Հանրակրթական ուսումնական հաստատությունում կրթության կազմակերպման՝ ՀՀ օրենսդրությամբ սահմանված պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **6-ում` 32%:**

**Ստուգաթերթ 2.** Հանրակրթական ուսումնական հաստատությունում ուսուցչի պարտականությունների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **1-ում` 5%:**

**Ստուգաթերթ 3.** Հանրակրթական ուսումնական հաստատությունում տնօրենին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են արձանագրվել բոլոր 19 դպրոցներում:

**Ստուգաթերթ 4.** Հանրակրթական ուսումնական հաստատությունում տնօրենի տեղակալի, սովորողների հետ դաստիարակչական աշխատանքների կազմակերպչի, դասղեկի/դասվարի պարտականությունների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **14-ում` 74%:**

 **Ստուգաթերթ 5.** Հանրակրթական ուսումնական հաստատությունում մանկավարժական աշխատողների պաշտոնների անվանացանկին և նկարագրերին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **4-ում` 21%:**

 **Ստուգաթերթ 6.** Հանրակրթական ուսումնական հաստատությունում կառավարման խորհրդի ձևավորմանն ու լիազորությունների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **18-ում` 95%:**

 **Ստուգաթերթ 7.** Հանրակրթական ուսումնական հաստատությունում խորհրդակցական մարմիններին ներկայացվող պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **16-ում` 84%:**

 **Ստուգաթերթ 8.** Հանրակրթական ուսումնական հաստատությունում ուսուցչի թափուր տեղի համար անցկացվող մրցույթի օրինակելի կարգի պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **7-ում (37%):**

 **Ստուգաթերթ 11.** Հանրակրթական ուսումնական հաստատությունում սովորողի ուսումնական հաստատություն ընդգրկման, հաստատությունից սովորողի տեղափոխման և ազատման, ինչպես նաև սահմանված ժամկետից ուշ հանրակրթության մեջ ընդգրկվող երեխաների կրթության կազմակերպման կարգի պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել դպրոցներից **8-ում` 42%*:***

2018 թվականին ՀՀ դպրոցներում ստուգման գործընթացի ընթացքում ԿՏՄ կողմից տրված գրավոր աշխատանքների արդյունքում «Հայոց լեզու» առարկայի գրավոր աշխատանքին մասնակցած 1469 աշակերտներից «գերազանց» են գնահատվել 138-ը(9%), «լավ»` 387-ը (27%), «բավարար»` 384-ը (26%), «անբավարար»` 560-ը (38%): «Մաթեմատիկա» առարկայի գրավոր աշխատանքին մասնակցած 1452 աշակերտներից «գերազանց» են գնահատվել 77-ը (5%), «լավ»` 150-ը (10%), «բավարար»` 419-ը (29%), «անբավարար»` 806-ը (56%):

Միջին գնահատականը «Հայոց լեզու» առարկայի թելադրությունից կազմել է 4.9 միավոր, «Մաթեմատիկա» առարկայի գրավոր աշխատանքից՝ 3.8 միավոր:

Ինչպես արտահայտված է գծապատկերում 2018 թվականի համեմատ ուսումնական հաստատությունների թվի %-ային համամասնությամբ նվազել են Հանրակրթական ուսումնական հաստատությունում տնօրենի տեղակալի, սովորողների հետ դաստիարակչական աշխատանքների կազմակերպչի, դասղեկի/դասվարի պարտականությունների (Ստուգաթերթ 4), Հանրակրթական ուսումնական հաստատությունում կառավարման խորհրդի ձևավորմանն ու լիազորությունների (Ստուգաթերթ 6), Հանրակրթական ուսումնական հաստատությունում խորհրդակցական մարմիններին ներկայացվող պահանջների (Ստուգաթերթ 7) կատարմանն ուղղված ստուգումների արդյունքում ՀՀ օրենսդրության պահանջների խախտումները:

Ստուգումների արդյունքում տրված գրավոր աշխատանքների մասով ունենք հետևյալ պատկերը.

Գրավոր աշխատանքների միջին գնահատականներն ըստ առարկաների և տարիների արտահայտված է ստորև բերված գծապատկերում.

Ինչպես նկատում ենք՝ 2019 թվականի գրավոր աշխատանքների արդյունքներն ավելի բարձր են, քան 2018 թվականի գրավորների արդյունքները:

Համեմատել ենք նաև ստուգումների արդունքում տրված գրավոր աշխատանքների արդյունքները նույն սովորողների նախորդ տարվա ամփոփ գրավոր աշխատանքի արդյունքների հետ: Այսպես. ինչպես արտահայտված է գծապատկերում Մաթեմատիկա առարկայի վերոնշյալ գրավոր աշխատանքների արդյունքների համեմատելի չեն՝

Նախորդ տարվա գրավոր աշխատանքից անբավարար են գնահատվել սովորողների 7.2%-ը, իսկ ստուգումների ընթացքում տրված գրավոր աշխատանքից՝ 39%-ը: Նախորդ տարվա գրավոր աշխատանքից գերազանց են գնահատվել 15.9%-ը, իսկ ստուգումների ընթացքում տրված գրավոր աշխատանքից՝ 5%-ը:

Ուսումնասիրվել են նաև նույն դպրոցների 2019-2020 ուստարվա Մաթեմատիկա առարկայի օլիմպիադայի դպրոցական փուլին մասնակցած 7-11-րդ դասարանների սովորողների ցուցաբերած արդյունքները: Կարևոր է նշել, որ մարզերի և Արցախի սովորողների համար մարզային փուլի անցողիկ միավոր է համարվել 11, իսկ Երևանի համար՝ 12 միավորը: Օլիմպիադային մասնակցել են նշված դպրոցների 702 սովորողներ (VII դասարան՝ 267, VIII դասարան՝ 206, IX դասարան՝ 184, X դասարան՝ 18, XI դասարան՝ 27): 11 միավորը հաղթահարել են 9 սովորողներ՝ 1.3%-ը (VII դասարան՝ 2, IX դասարան՝ 5, XI դասարան՝ 2): Առավելագույն` 12 միավոր ստացել են նրանցից 3 -ը (IX դասարան՝ 2 (***Եղեգնաձորի թիվ 2 հ/դ, Երևանի թիվ 66 հ/դ***), XI դասարան՝ 1 (***Մարալիկի թիվ 1 մ/դ***)): Այսինքն ԿՏՄ 2019 թվականի ստուգումների ծրագրում ներառված Երևանի 10 դպրոցների 7-11-րդ դասարանների Մաթեմատիկա առարկայի օլիմպիադայի դպրոցական փուլին մասնակցած սովորողներից մարզային փուլ է անցել 1 սովորող, ինչը ևս մի անգամ փաստում է դպրոցներում Մաթեմատիկա առարկայի ոչ բարվոք վիճակի մասին:

Հայոց լեզու առարկայի դեպքում համեմատել ենք նախորդ տարվա ամփոփ գրավոր աշխատանքի, ստուգումների ընթացքում տրված թելադրության և 9-րդ դասարանի այդ առարկայի միասնական (կենտրոնացված) քննության արդյունքները:

Նախորդ տարվա գրավոր աշխատանքից անբավարար են գնահատվել սովորողների 3.2%-ը (ինչը գրեթե համընկնում է նույն հաստատությունների 9-րդ դասարանի սովորողների միասնական քննությունից անբավարար ստացած սովորողների %-ի հետ), իսկ ստուգումների ընթացքում տրված գրավոր աշխատանքից՝ 21%-ը: Նախորդ տարվա գրավոր աշխատանքից գերազանց են գնահատվել 18%-ը, իսկ ստուգումների ընթացքում տրված գրավոր աշխատանքից՝ 12%-ը, միասնական քննությունից՝ 4%-ը:

 ***Նախնական (արհեստագործական) և միջին մասնագիտական կրթության ոլորտներ***

2019 թվականի ստուգումների տարեկան ծրագրի համաձայն ԿՏՄ կողմից ստուգումներ են իրականացվել ՀՀ 12 նախնական մասնագիտական (այսուհետ՝ ուսումնարան) և 17 միջին մասնագիտական (այսուհետ՝ քոլեջ) ուսումնական հաստատություններում:Ստուգումների արդյունքում կրթության բնագավառը կարգավորող ՀՀ օրենսդրության պահանջների խախտումներ են արձանագրվել բոլոր հաստատություններում: ԿՏՄ ղեկավարի կողմից հաստատությունների տնօրեններին՝ համաձայն կարգադրագրերի, տրվել են հանձնարարականներ: Ստուգումների արդյունքներն ուղարկվել են ՀՀ ԿԳՄՍ նախարարին: Ստուգումների արդյունքները ներառվել են ԿՏՄ 2019 թվականի եռամսյակային հաշվետվություններում: Ստուգումներն իրականացվել են ՀՀ կառավարության 2018 թվականի հոկտեմբերի 4-ի № 1139-Ն որոշմամբ հաստատված № 1-3,8 ստուգաթերթերի: Անդրադառնանք ստուգումների արդյունքներին ըստ ստուգաթերթերի: Այսպիսով.

**Ստուգաթերթ 1.** Նախնական մասնագիտական և (կամ) միջին մասնագիտական ուսումնական հաստատությունում կոլեգիալ կառավարման մարմնի` խորհրդի ձևավորման և տնօրենի ընտրության կարգերի պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել 14 քոլեջներում (82%) և 9 ուսումնարաններում (75%):

 Մասնավորապես.

1.Խորհուրդը պատշաճ չի իրականացրել կրթության բնագավառը կարգավորող ՀՀ օրենսդրությամբ իրեն վերապահված լիազորությունները, մասնավորապես.տնօրենի գործունեության նկատմամբ ընթացիկ վերահսկողությունը և (կամ) չունի աշխատակարգ, նիստերը գումարվել են սահմանված ժամկետների խախտումներով՝ 19(66%) հաստատությունում *(****Երևանի Ռ. Մելիքյանի անվան պետական երաժշտական,******Երևանի զբոսաշրջության, սպասարկման և սննդի արդյունաբերության հայ-հունական պետական,******Կապանի պետական բժշկական, Կապանի արվեստի, Դիլիջանի արվեստի, Ալավերդու, Սպիտակի, Վայոց ձորի տարածաշրջանային, Վանաձորի պետական գյուղատնտեսական, Տավուշի տարածաշրջանային, Բերդի բազմագործառութային, Գյումրու Կարա-Մուրզայի անվան պետական երաժշտական, Գորիսի պետական քոլեջներ, Երևանի զարդակիրառական արվեստի, Երևանի թիվ 8, Էջմիածնի, Նաիրիի, Հրազդանի, Աբովյանի N 1, Արագածի, Գյումրու թիվ 1 արհեստագործական պետական ուսումնարաններ).***

2. Խորհրդի անդամների ընտրությունը և (կամ) լիազորությունների դադարեցումը և (կամ) խորհրդի թափուր տեղի համալրումը իրականացվել է սահմանված կարգի խախտումներով՝ 14 (48%) հաստատությունում*(****Երևանի Ռ. Մելիքյանի անվան պետական երաժշտական****,* ***Երևանի պետական հումանիտար-տեխնիկական Վանաձորի պետական գյուղատնտեսական, Սպիտակի պետական, Վայոց ձորի տարածաշրջանային, Գյումրու Կարա-Մուրզայի անվան պետական երաժշտական, Տավուշի տարածաշրջանային, Բերդի բազմագործառութային, Գորիսի պետական քոլեջներ, Էջմիածնի, Երևանի զարդակիրառական արվեստի, Երևանի թիվ 8, Ամասիայի, Գյումրու թիվ 1 արհեստագործական պետական ուսումնարաններ):***

**Ստուգաթերթ 2.** Նախնական մասնագիտական և (կամ) միջին մասնագիտական ուսումնական հաստատությունում տնօրենին ներկայացվող և կրթության կազմակերպման՝ ՀՀ օրենսդրությամբ սահմանված պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել 16 քոլեջներում **(94%)** և 11 ուսումնարաններում **(92%):**

1.Կադրերի ընտրության խախտումներ՝ 20(69%) հաստատությունում 54 անձ *(****Երևանի զբոսաշրջության, սպասարկման և սննդի արդյունաբերության հայ-հունական(2), Երևանի պետական հումանիտար-տեխնիկական (6), Ալավերդու (7), Կապանի պետական բժշկական (3), Կապանի, Դիլիջանի արվեստի, Տավուշի տարածաշրջանային(2), Բերդի բազմագործառութային (7), Գորիսի (3), Սպիտակի (5), Վանաձորի պետական գյուղատնտեսական,*** ***Նոր Գեղիի ակադեմիկոս Գ.Աղաջանյանի անվան պետական քոլեջներ, Էջմիածնի (4), Գյումրու N 3, Գյումրու N 1(6), Նաիրիի (7), Արագածի, Բյուրեղավանի, Հրազդանի (2), Աբովյանի N 1 արհեստագործական պետական ուսումնարաններ).***

2. Տնօրենը Խորհրդի քննարկմանը չի ներկայացրել հաստատության ուսումնական պլանները և առարկայական ծրագրերի նախագծերը՝ 9(21%) հաստատությունում ***(Նաիրիի, Հրազդանի, Գյումրու թիվ 1, Աբովյանի N 1 արհեստագործական պետական ուսումնարաններ, Կապանի արվեստի, Ալավերդու, Գյումրու Կարա-Մուրզայի անվան պետական երաժշտական, Տավուշի տարածաշրջանային, Բերդի բազմագործառութային պետական քոլեջներ).***

3.Տնօրենը Խորհրդի քննարկմանը չի ներկայացրել հաստատության ներքին գնահատման արդյունքների վերաբերյալ տեղեկանքը՝ 10(34%) հաստատությունում ***(Արագածի, Բյուրեղավանի, Հրազդանի, Գյումրու թիվ 1 արհեստագործական պետական ուսումնարաններ, Կապանի արվեստի, Վանաձորի պետական գյուղատնտեսական, Սպիտակի, Գյումրու Կարա-Մուրզայի անվան պետական երաժշտական, Տավուշի տարածաշրջանային, Բերդի բազմագործառութային պետական քոլեջներ).***

4.Տնօրենը չի հաստատել հաստատությունում ուսուցանվող յուրաքանչյուր մասնագիտության ուսումնական պլանը, առկայության դեպքում՝ մոդուլային ուսումնական պլանը, առարկայական և(կամ) մոդուլային) ծրագրերը և դրանցում կատարում փոփոխություններ՝ 2 հաստատությունում**(*Արագածի արհեստագործական պետական ուսումնարան, Կապանի արվեստի պետական քոլեջ*):**

**Ստուգաթերթ 3.** Նախնական մասնագիտական և (կամ) միջին մասնագիտական ուսումնական հաստատությունում սովորողների ընդունելության կարգերի պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել 13 քոլեջներում **(76%)** և 10 ուսումնարաններում **(83%):**

Ուսանողների **ընդունելության** գործընթացի խախտումներ. ընդունող հանձնաժողովի գործունեությունը և (կամ), դիմորդների փաստաթղթերի ընդունումը և (կամ) անվճար և վճարովի ուսուցման տեղերում մրցույները և (կամ) դիմորդի, որպես ուսանող հրամանագրումը և (կամ) դիմորդի անձնական գործում պատճենի, այնուհետև բնօրինակի առկայության ապահովումը իրականացվել են սահմանված պահանջների խախտումներով՝ 23(79%) հաստատությունում (***Երևանի Ռ. Մելիքյանի անվան պետական երաժշտական, Երևանի պետական հումանիտար-տեխնիկական, Երևանի զբոսաշրջության, սպասարկման և սննդի արդյունաբերության հայ-հունական, Կապանի պետական բժշկական, Կապանի արվեստի, Ալավերդու, Գյումրու Կարա-Մուրզայի անվան պետական երաժշտական, Սպիտակի, Տավուշի տարածաշրջանային, Բերդի բազմագործառութային պետական քոլեջներ, Նոր Գեղիի ակադեմիկոս Գ.Աղաջանյանի անվան պետական գյուղատնտեսական քոլեջ, Երևանի մենեջմենթի համալսարան» ՍՊԸ-ի Գյումրու կրթահամալիրի հենակետային քոլեջ, Էջմիածնի,******Երևանի զարդակիրառական արվեստի, Գյումրու N 3, Նաիրիի, Հրազդանի, Աբովյանի N 1, Արագածի, Գյումրու թիվ 1, Բյուրեղավանի արհեստագործական պետական ուսումնարաններ, Երևանի «Մխիթար Սեբաստացի» կրթահամալիր», «Հայաստանում ֆրանսիական քոլեջ» հիմնադրամ):***

**Ստուգաթերթ 8.** Նախնական մասնագիտական և (կամ) միջին մասնագիտական ուսումնական հաստատությունում սովորողների ակադեմիական արձակուրդում գտնվելու, տեղափոխման և վերականգնման կարգերի պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել 14 քոլեջներում **(82%)** և 10 ուսումնարաններում **(83%):**

1. Ուսանողական իրավունքի **վերականգնման** գործընթացի խախտումներ. չի կազմվել ակադեմիական տարբերությունների ցանկ և (կամ) հրամանագրումն իրականացվել է առանց ժամանակավոր հրամանագրման և (կամ) չի կնքվել նոր պայմանագիր և (կամ) ուսումնական կիսամյակի ավարտին Լիազորված մարմին չի ներկայացվել ուսանողի ուսանողական իրավունքի վերականգնման վերաբերյալ հաշվետվություն՝ 21 (72%) հաստատությունում *(****Երևանի Ռ. Մելիքյանի անվան պետական երաժշտական, Երևանի պետական հումանիտար-տեխնիկական, Կապանի պետական բժշկական, Կապանի, Դիլիջանի արվեստի, Գյումրու Կարա-Մուրզայի անվան պետական երաժշտական, Տավուշի տարածաշրջանային, Բերդի բազմագործառութային, Գորիսի պետական, Սպիտակի պետական քոլեջներ, Երևանի մենեջմենթի համալսարան» ՍՊԸ-ի Գյումրու կրթահամալիրի հենակետային քոլեջ, Էջմիածնի, Երևանի զարդակիրառական արվեստի, Աբովյանի N 1, Նաիրիի, Բյուրեղավանի, Արագածի, Ալավերդու, Ամասիայի, Երևանի թիվ 8, Գյումրու թիվ 1 արհեստագործական պետական ուսումնարաններ).***

2.Ուսանողի **տեղափոխման** գործընթացի խախտումներ. չի պահպանվել տվյալ տարվա համար սահմանված ընդունելության տեղերի ընդհանուր թիվը և (կամ) երկու ուսումնական հաստատությունների տնօրենների համաձայնեցման գործընթացը չի իրականացվեկ սահմանված պահանջներով և (կամ) ուսումնական տարվա ավարտին Լիազոր մարմին չի ներկայացվել ուսանողի տեղափոխման վերաբերյալ հաշվետվություն՝ 14 հաստատությունում *(****Երևանի Ռ. Մելիքյանի անվան պետական երաժշտական, Երևանի պետական հումանիտար-տեխնիկական, Կապանի արվեստի, Ալավերդու, Գյումրու Կարա-Մուրզայի անվան պետական երաժշտական, Սպիտակի, Վայոց ձորի տարածաշրջանային, Տավուշի տարածաշրջանային, Բերդի բազմագործառութային, Գորիսի, Վանաձորի պետական գյուղատնտեսական պետական քոլեջներ, Հրազդանի, Աբովյանի N 1, Գյումրու թիվ 1 արհեստագործական պետական ուսումնարաններ):***

Համաձայն 2018 թվականի ստուգումների տարեկան ծրագրի ԿՏՄ կողմից ստուգումներ են իրականացվել ՀՀ 3 ուսումնարաններում, 5 քոլեջներում: Նույն ստուգաթերթերի կիրառման արդյունքում ստացվել է հետևյալ պատկերը.

**Ստուգաթերթ 1.** Նախնական մասնագիտական և (կամ) միջին մասնագիտական ուսումնական հաստատությունում կոլեգիալ կառավարման մարմնի` խորհրդի ձևավորման և տնօրենի ընտրության կարգերի պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել 5 քոլեջներում (100%) և 2 ուսումնարաններում (67%):

 Խորհրդի ուսանողական և կամ մանկավարժական կազմից անդամների լիազորությունների դադարեցումը և խորհրդի թափուր տեղի համալրումը իրականացվել է կարգով սահմանված ժամկետի խախտումով**՝** 7 հաստատությունում:

**Ստուգաթերթ 2.** Նախնական մասնագիտական և (կամ) միջին մասնագիտական ուսումնական հաստատությունում տնօրենին ներկայացվող և կրթության կազմակերպման՝ ՀՀ օրենսդրությամբ սահմանված պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել 5 քոլեջներում **(100%)** և 2 ուսումնարաններում **(67%):**

1) Տնօրենը կադրերի ընտրությունն իրականացրել է օրենսդրական պահանջների խախտմամբ` 4 հաստատությունում 10 անձ.

2) Հաստատության հանրակրթական և (կամ) մասնագիտական առարկաներ դասավանդող մանկավարժները վերջին 5 տարվա ընթացքում չեն վերապատրաստվել՝ 3 հաստատությունում.

**Ստուգաթերթ 3.** Նախնական մասնագիտական և (կամ) միջին մասնագիտական ուսումնական հաստատությունում սովորողների ընդունելության կարգերի պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել 4 քոլեջներում **(80%)** և 2 ուսումնարաններում **(67%):**

**Ստուգաթերթ 8.** Նախնական մասնագիտական և (կամ) միջին մասնագիտական ուսումնական հաստատությունում սովորողների ակադեմիական արձակուրդում գտնվելու, տեղափոխման և վերականգնման կարգերի պահանջների կատարմանն ուղղված ստուգումների արդյունքում ՀՀ օրենսդրության պահանջների խախտումներ են հայտնաբերվել 3 ուսումնարաններում **(100%):**

2019 և 2018 թվականներին նախնական (արհեստագործական) և միջին մասնագիտական կրթության ոլորտներում իրականացված ստուգումների արդյունքների համեմատական պատկերը արտահայտված է գծապատկերում: Ինչպես նկատում ենք %-ային համամասնությամբ նվազել են են ՀՀ օրենսդրության պահանջների խախտումները միայն նախնական մասնագիտական ուսումնական հաստատությունում սովորողների ակադեմիական արձակուրդում գտնվելու, տեղափոխման և վերականգնման կարգերի պահանջների կատարմանն ուղղված ստուգումների արդյունքում (Ստուգաթերթ 8): Քոլեջներում ընդհակառակը՝ %-ային համամասնությամբ աճել են միայն միջին մասնագիտական ուսումնական հաստատությունում սովորողների ակադեմիական արձակուրդում գտնվելու, տեղափոխման և վերականգնման կարգերի պահանջների կատարմանն ուղղված ստուգումների արդյունքում հայտնաբերված ՀՀ օրենսդրության պահանջների խախտումները:

 ***8.6.Վարչական վարույթների քանակը, դրանց հարուցելու հիմնական հիմքերը***

 2019 թվականին ԿՏՄ նախաձեռնությամբ իրականացվել են 32 վարչական վարույթներ (դիտարկումներ)՝ ՀՀ Կոտայքի և ՀՀ Վայոց ձորի մարզպետարանների աշխատակազմերի կրթության, մշակույթի և սպորտի վարչություններում, ՀՀ 18 դպրոցներում, 8 մանկապարտեզներում, 1 ուսումնարանում, 3 քոլեջներում: 2018 թվականի ընթացքում ՀՀ Կոտայքի և ՀՀ Վայոց Ձորի մարզպետարանների աշխատակազմերի կրթության, մշակույթի և սպորտի վարչություններում իրականացված ուսումնասիրությունների արդյունքում հայտնաբերված խախտումների հետևանքները վերացնելու նպատակով ՀՀ Կոտայքի և ՀՀ Վայոց Ձորի մարզպետների, ՀՀ Տավուշի մարզի Իջևան, ՀՀ Լոռու մարզի Ստեփանավան համայնքների ղեկավարների կողմից ուսումնական հաստատությունների տնօրեններին տրված հանձնարարականների (առաջարկությունների), ՀՀ Տավուշի և ՀՀ Լոռու մարզերի նախադպրոցական, ՀՀ Շիրակի, ՀՀ Տավուշի և ՀՀ Լոռու մարզերի միջին մասնագիտական ուսումնական հաստատություններում ստուգումների արդյունքում հայտնաբերված խախտումների հետևանքները վերացնելու վերաբերյալ ուսումնական հաստատություններին ԿՏՄ ղեկավարի կողմից տրված հանձնարարականների (կարգադրագրերի), լիազորված մարմինների ղեկավարներին ներկայացված առաջարկությունների կատարումը պարզելու, դրանց արդյունքների հիման վրա ուսումնական հաստատությունների գործունեության ռիսկերը վերագնահատելու, ըստ անհրաժեշտության՝ մեթոդական աջակցություն ցուցաբերելու և հանձնարարականների չկատարման դեպքում համապատասխան վարչական ակտ ընդունելու նպատակով` ԿՏՄ ղեկավարի՝ 2019 թվականի հոկտեմբերի 3-ի և 21-ի N 213-Ա ևN 226-Ա հրամանների համաձայն հարուցվել են վարչական վարույթներ:

 Արդյունքում՝ համաձայն ԿՏՄ ղեկավարի՝ 2019 թվականի նոյեմբերի 12-ի և 20-ի N243-Ա և N253-Ա հրամանների, ուսումնական հաստատությունների կողմից խախտումների հետևանքները վերացնելու կամ դրանք վերացնելու ուղղությամբ պատշաճ միջոցներ ձեռնարկելու հիմքով վարչական **վարույթը կարճվել է** հետևյալ 11 ուսումնական հաստատությունների նկատմամբ. Դիլիջանի պետական քոլեջ, Շիրակի տարածաշրջանային պետական քոլեջ, Նոյեմբերյանի պետական քոլեջ, Ալավերդու արհեստագործական պետական ուսումնարան, ՀՀ Վայոց Ձորի մարզի Աղավնաձորի, Արտաբույնքի, Արինի, Արփիի, Ելփինի միջնակարգ և Ջերմուկի թիվ 3, ՀՀ Գեղարքունիքի մարզի Մարտունու թիվ 2 հիմնական դպրոցներ:

 Տեսչական մարմնի կողմից 2018 թվականին իրականացված ստուգումների արդյունքում ուսումնական հաստատությունների կողմից խախտումների հետևանքները չվերացնելու կամ խախտումների հետևանքները սահմանված ժամկետում չվերացնելու կամ դրա վերաբերյալ տեսչական մարմնին պատշաճ կարգով չծանուցելու կամ լիազորված մարմնի ղեկավարի հանձնարարականները չկատարելու հիմքով **վարչական ակտ է ընդունվել** ՀՀ Վայոց Ձորի մարզի Արենիի, Գետափի, Խնձորուտի, Մալիշկայի հ. 1, Մարտիրոսի միջնակարգ, Եղեգնաձորի հ. 2 հիմնական, ՀՀ Արարատի մարզի Սիսավանի միջնակարգ, ՀՀ Լոռու մարզի Վանաձորի հ. 6 և Խնկոյանի հիմնական դպրոցների, ինչպես նաև ՀՀ Տավուշի մարզի Իջևանի թիվ 1, թիվ 5, թիվ 8 մանկապարտեզների նկատմամբ:

 Վարչական վարույթի արդյունքում իրականացվել է ուսումնական հաստատությունների ռիսկայնության վերագնահատում՝ ՀՀ կառավարության 2019 թվականի օգոստոսի 22-ի «ՀՀ կրթության տեսչական մարմնի` ռիսկի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր նկարագիրը հաստատելու մասին» N 1153-Ն որոշմամբ հաստատված հավելվածի 32-րդ կետի համաձայն:

Վարչական վարույթների արդյունքները ուղարկվել են համապատասխան լիազոր մարմինների ղեկավարներին: Վարչական վարույթների արդյունքների վերաբերյալ վերլուծությունները հրապարակվել են eib.am կայքում, ինչպես նաև ներառվել են ԿՏՄ 2019 թ-ի 4-րդ եռամսյակի հաշվետվությունում:

 2018 և 2019 թվականներին ՀՀ մարզպետարաններում իրականացված դիտարկումների արդյունքների համեմատական պատկերը հետևյալն է.

|  |  |
| --- | --- |
| ***ՀՀ օրենսդրության պահանջների խախտումներն ըստ բնույթների*** | ***Խախտում կատարած դպրոցների թիվը(%) /խախտումների թիվը*** |
| ***ՀՀ Շիրակի մարզ (149 դպրոց)*** | ***ՀՀ Կոտայքի մարզ******(90 դպրոց)*** | ***ՀՀ Վայոց ձորի մարզ (45 դպրոց)*** |
| ***Ուսումնասիրություն*** | ***Դիտարկում (2018թ.)*** | ***Ուսումնասիրություն*** | ***Դիտարկում (2019թ.)***  | ***Ուսումնասիրություն*** | ***Դիտարկում (2019թ.)*** |
| ***Դպրոցի կանոնադրությունում սահմանված կարգով փոփոխություն չի կատարվել*** | ***3 (2 %)*** | ***3 (2%)*** | ***2 (2 %)*** | ***2 (2%)*** | ***-*** | ***-*** |
| ***Հաստատության կոլեգիալ կառավարման մարմնի` խորհրդի, անդամի ոչ ճիշտ առաջադրում***  | ***-*** | ***-*** | ***4 (4%)*** | ***1 (1%)*** | ***3 (7%)*** | ***0 (0%)*** |
| ***Սովորողների սահմանային տեղերի գերազանցում*** | ***15 (10%)*** | ***9 (6%)*** | ***20 (22%)*** | ***10 (11%)*** | ***3 (7%)*** | ***3 (7%)*** |
| ***Ուսումնական պլանի պահանջների խախտում*** | ***33 (22 %)*** | ***Դիտարկման ենթակա 0*** | ***43 (48%)*** | ***Դիտարկման ենթակա******17 (19%)/8*** | ***27 (60%)*** | ***Դիտարկման ենթակա 15 (33 %)/0*** |
| ***«Ֆիզկուլտուրա» առարկայի դասավանդումը ոչ մասնագետի կողմից*** | ***29 (20%)*** | ***10 (7%)*** | ***68 (76%)*** | ***41 (46%)*** | ***35 (78%)*** | ***24 (53%)*** |

|  |  |  |  |
| --- | --- | --- | --- |
| ***Մարզի անվանումը*** | ***Դպրոցների թիվը*** | ***Մանկավարժական աշխատողների (այդ թվում ուսուցչի թափուր տեղի մրցույթի ընթացակարգի) նշանակման անհամապատասխանություններ*** | ***Խախտումների նվազման տվյալներ (%)***  |
| ***Ուսումնասիրություն*** | ***Դիտարկում*** | ***Ըստ դպրոցների թվի*** | ***Ըստ խախտումների քանակի*** |
| ***Խախտում չկատարած դպրոցների թիվը (%)*** | ***Խախտում կատարած դպրոցների թիվը (%) /խախտումների թիվը*** | ***Խախտման հետևանքը չվերացրած դպրոցների թիվը (%) /խախտումների թիվը*** |
| ***ՀՀ Շիրակի մարզ*** | ***149*** | ***63 (42 %)*** | ***86 (58%)/225*** | ***30 (35 %)/ 48*** | ***56 (65%)*** | ***177 (79%)*** |
| ***ՀՀ Կոտայքի մարզ*** | ***90*** | ***15 (17%)*** | ***75 (83%)/226*** | ***33 (44%)/42*** | ***42 (56%)*** | ***184 (81%)*** |
| ***ՀՀ Վայոց ձորի մարզ*** | ***45*** | ***3 (7%)*** | ***42 (93 %)/173*** | ***29 (69%)/60*** | ***13 (31%)*** | ***113 (65%)*** |

|  |  |
| --- | --- |
| ***ՀՀ օրենսդրության պահանջների խախտումներն ըստ բնույթների*** | ***Մանկավարժական կադրերի նշանակման խախտումներն ըստ մարզերիխախտումկատարածդպրոցների թիվ (%)/խախտումների թիվ)*** |
| ***ՀՀ Շիրակի մարզ (149 դպրոցից 86-ը)*** | ***ՀՀ Կոտայքի մարզ******(90 դպրոցից 75-ը)*** | ***ՀՀ Վայոց ձորի մարզ (45 դպրոցից 42-ը)*** |
| ***Ուսումնասիրություն*** | ***Դիտարկում (2018թ.)*** | ***Ուսումնասիրություն*** | ***Դիտարկում (2019թ.)*** | ***Ուսումնասիրություն*** | ***Դիտարկում (2019թ.)*** |
| ***Առանց մրցույթ նշանակված ուսուցիչներ*** | ***12 ( 14%)/24*** | ***4 (5%)/4*** | ***6 ( 8%)/7*** | ***0* (0%)/0** | ***17 ( 40%)/36*** | ***6* (14%)*/14*** |
| ***Մինչև մրցույթ համապատասխան որակավորում չունեցող ուսուցիչների նշանակում*** | ***39(45%)/86*** | ***18(20%)/21*** | ***42(56%)/95*** | ***19* (25*%*)/*23*** | ***24 ( 57%)/47*** | ***8* (19%)*/11*** |
| ***Մրցույթի կարգի այլ խախտումներ***  | ***31(36 %)/24*** | ***1 (1%)/1*** | ***67(89%)/122*** | ***4* (5*%*)/*4*** | ***29 (69%)/75*** | ***0* (0%)/0** |
| ***Համապատասխան որակավորում չունեցող ուսուցիչների նշանակում*** | ***37 (43%)/73*** | ***9 (10%)/12*** | ***46 (61%)/64*** | ***10* (13%)*/10*** | ***33 ( 78%)/71*** | ***15*(36%)*/25*** |
| ***Ոչ մասնագետների կողմից «Ֆիզկուլտուրա» առարկայի դասավանդում*** | ***29 (34%)*** | ***10 (12%)*** | ***17(23%)/29*** | ***6* (8%)/*6*** | ***6 (13%)/6*** | ***2* (5%)*/2*** |
| ***Համապատասխան որակավորում չունեցող մանկավարժների նշանակում*** | ***33(38%)/44*** | ***6 (7%)/10*** | ***52 (69%)/57*** | ***7* (9%)/*8*** | ***23 (51%)/36*** | ***5* (12%)*/5*** |
| ***Տնօրենի (կամ տնօրենի տեղակալի) ուսումնական ծանրաբեռնվածության և (կամ) համապատասխան որակավորում ունենալու պահանջի անհամապատասխանություն*** | ***2 (2%)/2*** | ***1* (1%)*/1*** | ***5 (7%)/5*** | ***4* (5%)*/4*** | ***14* ( %)*/15*** | 1. **(7%)*/3***
 |

2018 և 2019 թվականներին ՀՀ մանկապարտեզներում իրականացված դիտարկումների համեմատական պատկերն արտահայտված է ստորև բերված աղյուսակում.

|  |  |
| --- | --- |
| ***ՀՀ օրենսդրության պահանջների խախտումներն ըստ բնույթների*** | ***Խախտում կատարած մանկապարտեզների թիվն (%) /ըստ ստուգման և դիտարկման արդյունքների***  |
| ***ՀՀ Շիրակի մարզի Գյումրու համայնքապետարան (22 մանկապարտեզ)*** | ***ՀՀ Լոռու մարզի Ստեփանավանի համայնքապետարան******(5/4\* մանկապարտեզ)*** | ***ՀՀ Տավուշի մարզի համայնքապետարան (3 մանկապարտեզ)*** |
| ***Ստուգում*** | ***Դիտարկում (2018թ.)*** | ***Ստուգում*** | ***Դիտարկում (2019թ.)***  | ***Ստուգում*** | ***Դիտարկում (2019թ.)*** |
| ***Մանկապարտեզի կանոնադրությունը չի համապատասխանում օրինակելի կանոնադրությանը*** | ***22 (100%)*** | ***0* (0%)** | ***5 (100%)*** | **0 (*0%)*** | ***3 (100%)/*** | ***3 (100%)/*** |
| ***ՀՀ կրթության և գիտության նախարարի համապատասխան հրամաններով հաստատված սաների սահմանային տեղերի գերազանցում***  | ***9 (41%) չունեն լիցենզիաներ 2 (9%)*** | ***2 (9%) չունեն լիցենզիաներ 1 (5%)*** | ***չունեն լիցենզիաներ 5 (100%)*** | **0 (*0%)*** | ***չունեն լիցենզիաներ 3 (100%)*** | ***չունեն լիցենզիաներ 3 (100%)*** |
| ***Հաստիքացուցակների անհամապատասխանություն օրինակելի հաստիքացուցակին*** | ***22 (100%)*** | ***22 (100%)*** | ***5 (100%)*** | **4 *(100%)*** | ***3 (100%)*** | ***0* (0%)** |
| ***Մանկավարժական աշխատողների որակավորման պահանջների խախտումներ*** | ***10 (45%)/12*** | ***1 (4,5%)/1*** | ***3 (60%)/7*** | **1 *(25%)/2*** | ***3 (100%)/ 9*** | ***2 (67%)/ 9*** |
| ***Խմբերի գերբեռնվածություն*** | ***4(18%)*** | ***0*** | ***3 (60%)*** | **0** | ***2 (67%)*** | ***0* (0%)** |

***4\* ՀՀ Ստեփանավանի համայնքի ավագանու 22.03.2019թ. N 23-Ա որոշմամբ «ՀՀ Լոռու մարզի Ստեփանավանի թիվ 2 նախադպրոցական ուսումնական հաստատություն» ՀՈԱԿ-ը լուծարվել է:***

ՀՀ Կոտայքի մարզպետից 03.12.2019թ. ստացված թիվ 01 /06.1/08443-2019 գրության համաձայն կադրային խախտումները շտկելու ուղղությամբ պարբերաբար հայտարարվում են մրցույթներ, սակայն որոշ առարկանների դեպքում չեն համալրվում՝ մասնակիցներ չլինելու պատճառով /այս պահին 32 դպրոցներում հայտարաված են մրցույթներ՝ Ֆիզկուլտուրա, Տեխնոլոգիա, Կերպարվեստ, Ինֆորմատիակա, Երաժշտություն առարկաներից/:

 Որակավորման պահանջներին չհամապատասխանող աշխատակիցներից 4-ը գտնվում են երեխայի խնամքի արձակուրդում, վերադառնալուց հետո կազատվեն աշխատանքից:

 Ֆիզկուլտուրա առարկայի դասավանդմանը վերաբերող խախտումների մասով նշված է, որ 22 դպրոցներում դեկտեմբեր ամսին կայանալու են մրցույթներ, 8 դպրոցներում դասաժամերը տրվելու են համապատասխան որոկավորում ունեցող մասնագետների, 5 դպրոցներում մրցույթներ կհայտարարվեն 2019-2020 ուսումնական տարվա երկրորդ կիսամյակում:

 Ուսումնական պլան-ին վերաբերող խախտումների մասով հայտնել են, որ արձանագրված խախտումներից Հրազդանի N7 հիմնական դպրոցում «Ֆիզկուլտուրա» առարկան դասավանդվում է 04.11.2019թ-ից (2018-2019 ուստարում չէր դասավանդվում), իսկ Ձեռնարկատիրական կրթություն առարկայի փորձնական ծրագիրը՝ 2019-2020 ուստարվա 2-րդ կիսամյակից 10-11-րդ դասարանում կդասավանդվի 2-ական դասաժամով՝ համաձայն ՀՀ ԿԳՄՍ նախարարի 2019 թվականի օգոստոսի 14-ի N 524-Ա որոշման:

2020թ-ի հունվարին դպրոցների ֆինանսավորման նոր բանաձևի կիրարկման արդյունքում /Գետարգելի և Սարալանջի հիմնական դպրոցներում/ կվերանայվի զինղեկների հաստիքներ ունենալու հարցը: Գեղարդի միջնակարգ դպրոցում լիազոր մարմնի կողմից առաջադրված անդամի փոփոխության վերաբերյալ նախապատրաստվել է համապատասխան իրավական ակտ:

Լիցենզիաներ-ին վերաբերող խախտումների մասով հայտնել են, որ Ջրվեժի միջնակարգ, Բյուրեղավանի և Գառնիի N1 հիմնական դպրոցների շենքային պայմանները թույլ չեն տալիս սահմանային տեղերը ավելացնելու, իսկ մյուս դպրոցներում լիցենզիայի փոփոխությունն ընթացքի մեջ է:

 ՀՀ Վայոց ձորի մարզպետից 25.12.2019թ. ստացված թիվ 01 /09.1/6783-2019 գրությամբ տեղեկացվել է, որ Վայոց ձորի մարզպետի 27.11.2019թ. N 56 որոշմամբ հաստատվել են մարզի հանրակրթական ուսումնական հաստատությունների կոլեգիալ կառավարման մարմինները՝ խորհուրդները: Իսկ դպրոցներում կատարված ուսումնասիրությունների արդյունքները քննարկվել են և դպրոցների տնօրեններին տրվել են համապատասխան հանձնարարականներ արձանագրված խախտումներն ու թերությունները սեղմ ժամկետում վերացնելու համար:

2018 թվականին ԿՏՄ կողմից օրենքով սահմանված կարգով վարչական վարույթներ չեն հարուցվել:

***8.7.Տնտեսավարող սուբյեկտների կողմից առավել հաճախ կրկնվող օրենսդրության խախտումները կամ շեղումները, որոնք վերհանել են տեսչական մարմինները, ինչպես նաև դրանց պատճառները, տարածվածությունը.***

Նախադպրոցական կրթության ոլորտում առավել հաճախ կրկնվող 3 խախտումներն են՝

1.Հաստիքային միավորների հատկացումը սահմանված պահանջների խախտումներով հաստատությունների 85%-ում (կարևոր է նշել, որ ֆիզիկական կուլտուրայի հրահանգչի հաստիքային միավոր հատկացված չի եղել 34 հաստատություններից 24-ում՝ 71% ).

2.Մանկավարժական աշխատողների ընտրություն և նշանակում սահմանված կարգի պահանջների խախտումներով հաստատությունների 82%-ում.

3.Մանկապարտեզների գործող կանոնադրությունները չեն համապատասխանում օրինակելի կանոնադրության պահանջներին՝ 62%-ում:

Ինչպես արդեն նշվել է՝ հաստիքային միավորների պակաս հատկացումը կախված է համայնքների ֆինանսական միջոցներից, մանկավարժական աշխատողների ընտրությանը վերաբերող խախտումները՝ համապատասխան մասնագետների բացակայությունից՝ ինչը հանրապետության հատկապես գյուղական համայնքներում մեծագույն խնդիր է: Գործող կանոնադրություններին վերաբերող խախտումները տնօրենների անհետևողական լինելու արդյունք են:

Հանրակրթության ոլորտում առավել հաճախ կրկնվող 3 խախտումներն են.

1. Տնօրենը սահմանված կարգով չի իրականացրել մանկավարժական կադրերի ընտրությունը(համաձայն պաշտոնների անվանացանկի և պաշտոնի նկարագրի)` 25 (76%) դպրոցում 79 խախտում: Այդթվում ուսուցիչներ են՝ 18 (55%) դպրոցում 41-ը.

2.սովորողների ընդունելությունը դպրոց իրականացվել է սահմանված կարգի խախտումներով**`** 19 (58%) դպրոցում 121 դեպք.

1. ուսուցիչը չի ապահովել հանրակրթական առարկայական չափորոշիչներով ամրագրված գիտելիքների, կարողությունների և հմտությունների առնվազն պարտադիր նվազագույն պահանջների յուրացումը սովորողների կողմից` կիրառելով դասավանդման արդյունավետ մեթոդներ և ժամանակակից տեխնոլոգիաներ՝ 10 դպրոցներում (30%)**:**

Ինչպես արդեն նշվել է կադրերի նշանակման վերաբերող խախտումները հիմնականում և առավելապես փոքր համայնքներում համապատասխան մասնագետների բացակայության պատճառով են, մինչդեռ սովորողների ընդունելությանը, ուսուցիչների պարտականությունների կատարմանն ուղղված խախտումները՝ կրթական գործընթացի մասնակիցների ոչ հետևողական աշխատանքի հետևանք:

Նախնական (արհեստագործական) և միջին մասնագիտական կրթության ոլորտներում առավել կրկնվում են հետևյալ խախտումները՝

1. Ուսանողների **ընդունելության** գործընթացի խախտումներ. ընդունող հանձնաժողովի գործունեությունը և (կամ), դիմորդների փաստաթղթերի ընդունումը և (կամ) անվճար և վճարովի ուսուցման տեղերում մրցույները և (կամ) դիմորդի, որպես ուսանող հրամանագրումը և (կամ) դիմորդի անձնական գործում պատճենի, այնուհետև բնօրինակի առկայության ապահովումը իրականացվել են սահմանված պահանջների խախտումներով՝ 23(79%) հաստատությունում.
2. Ուսանողական իրավունքի **վերականգնման** գործընթացի խախտումներ. չի կազմվել ակադեմիական տարբերությունների ցանկ և (կամ) հրամանագրումն իրականացվել է առանց ժամանակավոր հրամանագրման և (կամ) չի կնքվել նոր պայմանագիր և (կամ) ուսումնական կիսամյակի ավարտին Լիազորված մարմին չի ներկայացվել ուսանողի ուսանողական իրավունքի վերականգնման վերաբերյալ հաշվետվություն՝ 21 (72%) հաստատությունում.
3. Կադրերի ընտրության խախտումներ՝ 20(69%) հաստատությունում 54 անձ:

Արդեն իսկ նշվել է, որ այս ոլորտում ևս կադրերի նշանակումը գերակա խնդիր է, իսկ ուսանողների ընդունելության, ուսանողական իրավունքի վերականգնման գործընթացներին վերաբերող խախտումները՝ տնօրենների կողմից ՀՀ օրենսդրության պահանջների ոչ պատշաճ կիրարկման արդյունք:

 ***8.8.Տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցներ.***

2019 թվականին ԿՏՄ կողմից իրականացված վերահսկողական գործառույթների արդյունքում լիազոր մարմինների կողմից ՀՀ 26 ուսումնական հաստատությունների տնօրենների նկատմամբ կիրառվել են կարգապահական տույժեր (ՀՀ ԿԳՄՍ նախարարի կողմից` 11 ուսումնական հաստատություններ):

|  |  |  |
| --- | --- | --- |
| **N** |  **Ուսումնական հաստատությունը** | **Կիրառված կարգապահական տույժը** |
| **1.** | **Երևանի պետական հումանիտար-տեխնիկական քոլեջ** | **Խիստ նկատողություն** |
| **2.** | **Երևանի զարդակիրառական արվեստի արհեստագործական պետական ուսումնարան** | **Նկատողություն** |
| **3.** | **Ալավերդու պետական քոլեջ** | **Խիստ նկատողություն,** **ԿԳ նախարարի 07.05.2019թ. թիվ 67-Ա հրամանով ազատվել է աշխատանքից** |
| **4.** | **Նաիրիի արհեստագործական պետական ուսումնարան** | **Նկատողություն** |
| **5.** | **Աբովյանի N 1 արհեստագործական պետական ուսումնարան** | **Նկատողություն** |
| **6.** | **Կապանի պետական բժշկական քոլեջ** | **Խիստ նկատողություն** |
| **7.** | **Հրազդանի արհեստագործական պետական ուսումնարան** | **Նկատողություն** |
| **8.** | **Բյուրեղավանի արհեստագործական պետական ուսումնարան** | **Նկատողություն** |
| **9.** | **Արագածի արհեստագործական պետական ուսումնարան** | **Նկատողություն** |
| **10.** | **Դիլիջանի արվեստի պետական քոլեջ** | **Նկատողություն** |
| **11.** | **Վանաձորի պետական գյուղատնտեսական քոլեջ** | **Նկատողություն** |
| **12.** | **ՀՀ Արագածոտնի մարզի Օհանավանի մ/դ** | **Նկատողություն** |
| **13.** | **ՀՀ Արագածոտնի մարզի Աշտարակի թիվ 2 հ/դ** | **Նկատողություն** |
| **14.** | **ՀՀ Արագածոտնի մարզի Լուսագյուղի մ/դ** | **Նկատողություն** |
| **15.** | **ՀՀ Արագածոտնի մարզի Վարդենուտի մ/դ** | **Խիստ նկատողություն** |
| **16.** | **ՀՀ Արմավիրի մարզի Հայկաշենի մ/դ** | **Նկատողություն** |
| **17.** | **ՀՀ Լոռու մարզի Լորուտի մ/դ** | **Նկատողություն** |
| **18.** | **ՀՀ Լոռու մարզի Ջիլիզայի մ/դ** | **Նկատողություն** |
| **19.** | **ՀՀ Լոռու մարզի Միխայելովկայի մ/դ** | **Նկատողություն** |
| **20.** | **ՀՀ Լոռու մարզի Վարդաբլուրի մ/դ** | **Նկատողություն** |
| **21.** | **ՀՀ Լոռու մարզի Խնկոյանի հ/դ** | **Նկատողություն** |
| **22.** | **ՀՀ Լոռու մարզի Պուշկինոյի հ/դ** | **Նկատողություն** |
| **23.** | **ՀՀ Կոտայքի մարզի Պռոշյանի մ/դ** | **Նկատողություն** |
| **24.** | **ՀՀ Արմավիրի արմավիրի մարզի թիվ 8 հ/դ** | **Նկատողություն** |
| **25.** | **ՀՀ Արմավիրի մարզի Արմավիրի Վ. Բախշյանի անվան թիվ 2 հ/դ** | **Նկատողություն** |
| **26.** | **ՀՀ Արմավիրի մարզի Արմավիրի մ/դ** | **Նկատողություն** |

|  |
| --- |
| 1. ***Օրենսդրական առաջարկների մասին տեղեկատվություն՝ նշելով առաջարկի բովանդակությունը և նպատակը***
 |

ԿՏՄ կողմից ՀՀ կառավարությանը և քաղաքականություն մշակող պետական մարմիններին (վերջիններիս առաջարկով, ինչպես նաև սեփական նախաձեռնությամբ) ներկայացվել են օրենսդրական փոփոխությությունների առաջարկություններ։ Այսպես.

* ***ԿՏՄ կողմից ռիսկի վրա հիմնված ստուգումների համակարգի ներդրման վերաբերյալ***

Հայաստանի Հանրապետությունում ստուգումների կազմակերպման և անցկացման մասին ՀՀ օրենքի 2.1 հոդվածի 2-րդ մասի 1-ին կետի պահանջների համաձայն ԿՏՄ կողմից մշակվել և հաստատման է ներկայացվել **Հայաստանի Հանրապետության կրթության տեսչական մարմնի՝ ռիսկի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր նկարագիրը հաստատելու մասին** Հայաստանի Հանրապետության կառավարության որոշման նախագիծը, որը Հայաստանի Հարապետության կառավարության 2019 թվականի օգոստոսի 22-ի N1153-Ն որոշմամբ հաստատվել է:

Կազմվել, հաստատվել և հրապարակվել է ԿՏՄ 2020 թվականի ստուգումների տարեկան ծրագիրը։

* ***Կրթության բնագավառի պետական վերահսկողության վերաբերյալ***

 Մշակվել են ՀՀ կրթության բնագավառի պետական վերահսկողության հայեցակարգի և «Կրթության բնագավառի պետական վերահսկողության մասին» ՀՀ օրենքի նախագծերը և ներկայացվել են ԿՏՄ կառավարման խորհրդի և ՀՀ վարչապետի աշխատակազմի տեսչական մարմինների աշխատանքների համակարգման գրասենյակ:

ՀՀ ԿԳՄՍ նախարարություն են ներկայացվել առաջարկություններ ըստ ոլորտների.

***-Նախադպրոցական կրթության ոլորտի վերաբերյալ***

Առաջարկություններ են ներկայացվել Նախադպրոցական կրթության մասին ՀՀ օրենքի նախագծի վերաբերյալ:

***-Հանրակրթության ոլորտի վերաբերյալ***

Ներկայացվել են առաջարկություններ «Հանրակրթության մասին» ՀՀ օրենքում, ենթաօրենսդրական իրավական ակտերում փոփոխությունների վերաբերյալ: Մասնավորապես.

*ա)«Հանրակրթության մասին» ՀՀ օրենքի 26-րդ հոդվածի 1-ին մասով ուսուցչի պաշտոնի նկարագրում ավելացնել Սահմանամերձ կամ բարձրլեռնային բնակավայրերի մինչև 100 սովորող ունեցող պետական ուսումնական հաստատություններում ուսուցիչ կարող է լինել կրթության պետական կառավարման լիազորված մարմնի սահմանած դեպքերում և կարգով ընդունված անձը: Այս փոփոխությունը ենթադրում է համապատասխան փոփոխություն ՀՀ կառավարության 14.10.2010թ. «Հայաստանի Հանրապետության ընդհանուր ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների անվանացանկը և նկարագրերը հաստատելու մասին» N 1391-Ն որոշման 7-րդ բաժնում.*

 *բ) ՀՀ կրթության և գիտության նախարարի` 2013թ. ապրիլի 15-ի N 396-Ն հրամանով հաստատված «Հանրակրթական ուսումնական հաստատության ուսուցչի թափուր տեղի համար մրցույթի օրինակելի կարգի» (այսուհետ՝ կարգ) 5-րդ կետի «պարբերաբար» բառից հետո ավելացնել «(ուսումնական տարվա յուրաքանչյուր կիսամյակի ընթացքում առնվազն մեկ անգամ)» բառերը.*

 *գ) Կարգի 6-րդ կետի «համապատասխան մասնագիտական որակավորում ունեցող անձինք» բառերը փոխարինել «Հանրակրթության մասին» Հայաստանի Հանրապետության օրենքի 26-րդ հոդվածի 1-ին մասի պահանջներին համապատասխանող անձինք» բառերով.*

*դ) վերանայել կարգի 21-րդ կետի* *պահանջի`* *Հանձնաժողովը կազմված է 5 անդամից` տնօրեն (տնօրենի պաշտոնակատար), տնօրենի ուսումնական գծով տեղակալ, համապատասխան մասնախմբի ղեկավար, ուսուցիչ, մեկ ուսուցիչ այլ հաստատությունից՝ համաձայնությամբ:* *կարգավորումը՝ ուսումնական գծով փոխտնօրեն և (կամ) մասնախմբի ղեկավար չունեցող դպրոցներում ուսուցչի թափուր տեղի մրցույթը սահմանված կարգով իրականացնելու նպատակով.*

*ե)* *իրականացնել օրենսդրական համապատասխան փոփոխություն, որով կթույլատրվի տարրական դասարանի ուսուցչին պարապելու նաև «Ֆիզկուլտուրա» առարկան:*

*զ)**ՀՀ կրթության և գիտության նախարարի՝ 24.11.2010 թ. N 1640-Ն հրամանով հաստատված «ՀՀ հանրակրթական հիմնական ծրագրեր իրականացնող ուսումնական հաստատություն սովորողի ընդգրկման, հաստատությունից սովորողի տեղափոխման և ազատման, ինչպես նաև սահմանված ժամկետից ուշ հանրակրթության մեջ ընդգրկվող երեխաների կրթության կազմակերպման կարգի» վերաբերյալ:*

-***Նախնական և միջին մասնագիտական կրթության ոլորտների վերաբերյալ***

*Առաջարկություններ են ներկայացվել մի շարք օրենսդրական խնդիրների վերաբերյալ (բացակայում են օրենսդրական կարգավորումներ)՝*

*ա)ՀՀ օրենսդրությամբ արտոնություն ունեցող դիմորդները, մինչև ՀՀ ԿԳ նախարարի համապատասխան հրամանը (փաստաթղթերի ուսումնասիրման գործընթաց, երբեմն մինչև հոկտեմբեր), քոլեջում հրամանագրվում են անվճար կամ վճարովի համակարգում: Նույն մասնագիտությամբ դիմած դիմորդներ դուրս են մնում մրցույթից, քանի որ արտոնություն ունեցող դիմորդներն արդեն հրամանագրված են լինում համապատասխան մասնագիտության համար հատկացված պլանային տեղերում:*

*բ) Օտարերկրացիների համար սահմանված կարգով քոլեջ դիմող քաղաքացիների պարագայում, լինում են դեպքեր, երբ ՀՀ ԿԳՄՍ նախարարությունից տվյալ դիմորդների վերաբերյալ փաստաթղթերն ուղարկվում են հաստատություն՝ որպես ուսանող հրամանագրելու, և խախտվում է տվյալ մասնագիտության լիցենզիայով նախատեսված սահմանային տեղերի թիվը:*

*գ) Գրադարանավարին՝ որպես մանկավարժական աշխատողի ներկայացվող պահանջները հստակ չեն, պարզ չէ, թե ով կարող է լինել գրադարանավար: Հանրակրթության ոլորտում գրադարանավարը համարվում է մանկավարժական աշխատող, և նրան ներկայացվող պահանջները հստակ են, ավելին՝ պահանջվող պայմաններից մեկը գրադարանային գործունեության ստաժն է:*

*դ) Արվեստի ոլորտի հաստատություններում դիպլոմային աշխատանքները՝ որպես փաստաթուղթ դիտելու իրավական կարգավորումների հստակեցում, 2 տարի պահպանման ժամկետի վերանայում, քանի որ այդ դիպլոմային աշխատանքներն ստեղծվում են ուսանողի ֆինանսական միջոցներով և դրանք ուսանողներին հետ վերադարձնելու պայմաններն ու ժամկետները սահմանված չեն:*

*ե) Արվեստի ոլորտի հաստատություններում անհրաժեշտ է դիպլոմային աշխատանքների սեփականության իրավունքի պատկանելիության հստակեցում:*

*զ) Հաստատությունների փոխտնօրենների պաշտոնի նշանակման համար անհրաժեշտ է պահանջների իրավական կարգավորում:*

*է) ՀՀ կրթության և գիտության նախարարի՝ 01.08.2017թ. N 847 հրամանով հաստատված Անասնաբուժություն մասնագիտության 0811.06.01.5 Կրտսեր անասնաբույժ որակավորման պետական կրթական չափորոշիչի և ՀՀ կրթության և գիտության նախարարի՝ 20.04.2018թ. N 360-Ա/2 հրամանով տրված 0811.07.5 Անասնաբուժություն մասնագիտության Անասնաբույժ որակավորման լիցենզիայի, ինչպես նաև ՀՀ կառավարության կողմից հաստատված մասնագիտությունների ցանկում նշված որակավորման համապատասխանեցման վերաբերյալ ներկայացվել է առաջարկություն:*

*ը) «Ուսանողների (ունկնդիրների) մեկ մասնագիտական ուսումնական հաստատությունից այլ ուսումնական հաստատություն տեղափոխման»**կարգում սահմանել նաև ներքին տեղափոխման ընթացակարգ:*

թ*) Հաստատություններից անչափահաս ուսանողների ազատումն իրականացվել է՝ հիմք ընդունելով վերջիններիս դիմումները, որի արդյունքում խախտվել է «Կրթության մասին» ՀՀ օրենքի 18-րդ հոդվածի 7-րդ մասի պահանջը.**«Հայաստանի Հանրապետությունում տասներկուամյա միջնակարգ կամ նախնական (արհեստագործական) մասնագիտական կամ միջին մասնագիտական կրթությունը պարտադիր է մինչև սովորողի 19 տարին լրանալը, եթե այդ իրավունքը չի իրացվել ավելի վաղ ...»: Մինչդեռ ՀՀ կառավարություն 2002թ. հունիսի 20-ի № 1009-Ն որոշմամբ հաստատված «Հայաստանի Հանրապետության միջին մասնագիտական պետական ուսումնական հաստատությունները վերակազմակերպելու և Հայաստանի Հանրապետության պետական քոլեջների» օրինակելի կանոնադրության՝ Հավելված № 2-ի, Հավելված № 3-ի, ՀՀ կառավարության 2004 թվականի հուլիսի 1-ի № 1210-Ն որոշմամբ հաստատված «Հայաստանի Հանրապետության պետական արհեստագործական ուսումնարան» պետական ոչ առևտրային կազմակերպության օրինակելի կանոնադրության` Հավելված № 2-ի 60-րդ կետերի պահանջների համաձայն. «Ուսումնական պլանների, առարկայական ծրագրերի պահանջները և ուսումնական գործընթացի ժամանակացույցը չկատարելու, անբավարար ակադեմիական առաջադիմություն ցուցաբերելու, ինչպես նաև սույն կանոնադրության կամ ներքին կարգապահական կանոններով նախատեսված պահանջները խախտելու համար ուսանողը կարող է տնօրենի կամ նրա լիազորած անձի կողմից ենթարկվել կարգապահական պատասխանատվության՝ ընդհուպ մինչև քոլեջից հեռացվելը»:*

 *Ելնելով վերոնշյալից` առաջարկվել է միջոցներ ձեռնարկել հաստատությունների կանոնադրությունների պահանջները «Կրթության մասին» ՀՀ օրենքի պահանջին համապատասխանեցնելու ուղղությամբ:*

ժ) *ՀՀ կրթության և գիտության նախարարի 2005թ. հունվարի 25-ի N 23-Ն հրամանով հաստատվել են միջին մասնագիտական 0402 «Մանկաբարձական գործ», 0405 «Դեղագործություն», 0406 «Քույրական գործ», 0407 «Լաբորատոր ախտորոշում», 0415 «Քույրական գործի կազմակերպում», 0416 «Ատամնատեխնիկական գործ» մասնագիտությունների պետական կրթական չափորոշիչները՝ հիմք ընդունելով ՀՀ կառավարության 2003թ. օգոստոսի 14-ի N 1079-Ն որոշումը, որը ուժը կորցրած է ճանաչվել ՀՀ կառավարության 2012թ. մարտի 22-ի N 333-Ն որոշմամբ:*

 *Սահմանված կարգով վերանայվել և ՀՀ կրթության և գիտության նախարարի 2016թ. նոյեմբերի 11-ի N 1152-Ն հրամանով հաստատվել է միայն «Ատամնատեխնիկական գործ» մասնագիտության պետական կրթական չափորոշիչը: Բժշկական վերոբերյալ մյուս մասնագիտությունների համար առկա են միայն մշակված և փորձարկման նպատակով ներդրված չափորոշիչներ, որոնք մեկ պարբերաշրջան փորձարկվել, սակայն չեն վերանայվել: Արդյունքում, բժշկական մասնագիտություններով միջին մասնագիտական կրթական ծրագրեր իրականացնող ուսումնական հաստատությունները չունեն կրթությունը կազմակերպելու հաստատված չափորոշիչ:*

*ժա) Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների մանկավարժական կազմից և ուսանողական խորհրդից կոլեգիալ կառավարման մարմնի անդամի ընտրության և առաջադրման ընթացակարգ սահմանված չէ:*

*ժբ)* *Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների մանկավարժական կազմից հանրակրթական առարկաներ դասավանդող մասնագետների վերաբերյալ առկա անհամապատասխանություններն այսուհետ ակտում չեն ներառվում, քանի որ առկա չեն օրենսդրական հստակ կարգավորումներ:*

Ելնելով ԿՏՄ կողմից իրականացված վերահսկողական գործառույթների, կանխարգելիչ միջոցառումների արդյունքներից` կրթության բնագավառում ՀՀ օրենսդրության պահանջների խախտումները բացառելու, վեր հանված իրավական հակասություններին լուծում տալու նպատակով ՀՀ կրթության, գիտության, մշակույթի և սպորտի նախարարությանը առաջարկում ենք՝

* ***Նախադպրոցական կրթության ոլորտի վերաբերյալ***

*Մինչև 4 տարեկան երեխաների (տարատարիք) խմբերում 4 տարեկան և ավագ նախադպրոցական հասակի երեխաների համար «Կրթության մասին» ՀՀ օրենքի 5-րդ հոդվածի «ա» մասի պահանջը* *(«Նախադպրոցական կրթության իրականացման սկզբունքներն են` յուրաքանչյուր երեխայի բազմակողմանի զարգացման, ունակությունների, հակումների, կարողությունների, ընդունակությունների, ձիրքերի դրսևորման համար պայմանների հավասարությունը.») ապահովելու նպատակով ՀՀ կրթության և գիտության նախարարի 2007 թվականի հունվարի 26-ի N 29-Ն հրամանով հաստատված «ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակը, խմբերի խտությունը, նորմատիվները (համաձայն 1, 2  հավելվածների)» Հավելված 1-ում ներառել իրավական կարգավորումներ ֆիզկուլտուրայի հրահանգչի հաստիքի տրամադրման հետ կապված*:

* ***Հանրակրթության ոլորտի վերաբերյալ***

*ա)ՀՀ կառավարության 2010 թվականի հոկտեմբերի 14-ի N 1391-Ն որոշմամբ հաստատված «Հայաստանի Հանրապետության հիմնական ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների անվանացանկը և նկարագրերը` համաձայն N 4 հավելվածի» 6-րդ գլխի 3-րդ կետի 1-ին ենթակետի պահանջում ավելացնել իրավական կարգավորում, որը հնարավորություն կտա ինչպես հատուկ մանկավարժին, սոցիալական մանկավարժին, այնպես էլ հոգեբանին՝ զբաղեցնելու հանրակրթական ուսումնական հաստատության սովորողների հետ դաստիարակչական աշխատանքների կազմակերպչի պաշտոնը, քանի որ հանրակրթական ուսումնական հաստատության հոգեբանը ՀՀ կառավարության վերոնշյալ որոշմամբ մանկավարժական աշխատողների անվանացանկով, սահմանված է որպես մանկավարժական աշխատող: Վերջինիս պաշտոնային պարտականություններին, գիտելիքներին, կարողություններին և հմտություններին ներկայացվող ընդհանրական պահանջների նկարագիրը ապահովող անձը կարող է ապահովել նույն անվանացանկով սահմանված հանրակրթական ուսումնական հաստատության դաստիարակչական աշխատանքների կազմակերպչի պաշտոնային պարտականություններին, ինչպես նաև գիտելիքներին, կարողություններին և հմտություններին ներկայացվող ընդհանրական պահանջների կատարումը.*

*բ) Ուսուցչի մրցույթի կարգում ներառել իրավական կարգավորում, որը հնարավորություն կտա մասնագիտական կրթություն (նաև` ոչ բարձրագույն) ունեցող անձանց մասնակցելու ուսուցչի մրցույթին (նաև մինչև մրցույթ)` հիմք ընդունելով «Հանրակրթության մասին» ՀՀ օրենքի 38-րդ հոդվածի 5-րդ մասի անցումային դրույթների պահանջը: Այս կարգավորումը կնպաստի նաև «Ֆիզիկական կուլտուրայի և սպորտի մասին» ՀՀ օրենքի 9.1 մասի պահանջի` «Ուսումնական հաստատությունում «Ֆիզիկական կուլտուրա» առարկան և արտադասարանական մարզական խմբում դասավանդող անձի մասնագիտական կրթությունը պարտադիր է» կատարման ապահովմանը:*

*գ) հիմք ընդունելով Նորմատիվ իրավական ակտերի մասին ՀՀ օրենքի 9-րդ հոդվածի 2-րդ մասի պահանջը` Նորմատիվ իրավական ակտը չպետք է հակասի հավասար կամ ավելի բարձր իրավաբանական ուժ ունեցող նորմատիվ իրավական ակտերին:` վերանայել ՀՀ կառավարության՝ 25 սեպտեմբերի 2003 թվականի N 1412-Ն որոշմամբ հաստատված Հայաստանի Հանրապետության հեռավոր, սահմանամերձ, լեռնային և բարձր լեռնային բնակավայրերի «Հայաստանի Հանրապետության պետական հանրակրթական ուսումնական հաստատություն» պետական ոչ առևտրային կազմակերպություններ մանկավարժական կադրեր գործուղելու կարգը-ի և Հանրակրթության մասին ՀՀ օրենքի համապատասխան պահանջների հակասությունները:*

-***Նախնական և միջին մասնագիտական կրթության ոլորտների վերաբերյալ.***

*ա)Ինչպես դպրոցներում, այնպես էլ նախնական (արհեստագործական) մասնագիտական և միջին մասնագիտական ուսումնական հաստատություններում կառավարման խորհրդի անդամի փոփոխման հետ կապված գրությունները համապատասխան Լիազոր մարմնին շատ դեպքերում ներկայացվում են հաստատության տնօրենի կողմից:*

 *Ելնելով նշվածից՝ անհրաժեշտ են իրավական կարգավորումներ ըստ համապատասխան ոլորտների:*

 *բ)Նախնական (արհեստագործական) մասնագիտական և միջին մասնագիտական ուսումնական հաստատությունների կանոնադրական պահանջների համաձայն կառավարման խորհրդի անդամի լիազորությունները դադարում են առանց հարգելի պատճառի երեք անգամ խորհրդի նիստին չմասնակցելու դեպքում: Խնդիր է առաջանում բացակայությունը «հարգելի» սահմանելու և համապատասխան հիմքերը ապահովելու հետ կապված (կառավարման խորհրդի նիստերը գումարվում են առնվազն յուրաքանչյուր 3 ամիսը մեկ անգամ):*

 *Ելնելով վերոգրյալից` անհրաժեշտ է սահմանված պահանջից հանել «առանց հարգելի պատճառի» բառը:*

*գ) Նախնական (արհեստագործական) մասնագիտական և միջին մասնագիտական ուսումնական հաստատությունների կանոնադրական պահանջների համաձայն կառավարման խորհրդի կազմում թափուր տեղ առաջանալու դեպքում այն համալրվում է թափուր տեղ առաջանալուց հետո տասնօրյա ժամկետում: Բազմիցս արձանագրվել են նշված պահանջի խախտումներ. տասնօրյա ժամկետում առաջադրվում է նոր անդամը, սակայն Լիազոր մարմնի կողմից կառավարման խորհրդի կազմում նոր անդամի հաստատումը ձգձվում է, որն էլ դառնում է խախտման պատճառ:*

*Ելնելով վերոգրյալից` առաջարկվում է սահմանված պահանջում «տասնօրյա» ժամկետը փոխարինել «20-օրյա» ժամկետով:*

|  |
| --- |
| ***10.Դիմում-բողոքներ*** |

***10.1. Տեսչական մարմնի և դրա պաշտոնատար անձանց գործողությունների կամ անգործության, այդ թվում՝ պատասխանատվության միջոց կիրառելու վերաբերյալ վարչական ակտի դեմ բերված բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին***

2019 թվականի ընթացքում տեսչական մարմնի, նրա ծառայողների գործողությունների կամ անգործության, տեսչական մարմնի կողմից ընդունված իրավական ակտերի դեմ բերվել է 9 բողոք: Բողոքներից 6-ը ներկայացվել են տեսչական մարմին, 2-ը՝ ԿԳ նախարարին (վերահասցեագրվել են տեսչական մարմին), 1-ը՝ վարչապետին, իսկ դատարան ներկայացված բողոքներ չեն եղել։

Ըստ վերահսկման առանձին ոլորտների՝ պատկերը հետևյալն է.

|  |  |  |
| --- | --- | --- |
| ***Ոլորտներ*** | ***Բողոքների ընդհանուր թիվ*** | ***Այդ թվում՝*** |
| ***Տեսչական մարմին*** | ***Վերադաս մարմին*** | ***Վերահասցեագրված է այլ մարմիններից*** | ***Դատարան*** |
| ***Նախադպրոցական կրթության ոլորտ*** | ***0*** | ***0*** | ***0*** | ***0*** | ***0*** |
| ***Հանրակրթության (միջնակարգ կրթության) ոլորտ*** | ***6*** | ***4*** | ***0*** | ***2*** | ***0*** |
| ***Նախնական (արհեստագործական) և միջին մասնագիտական կրթության ոլորտներ*** | ***3*** | ***2*** | ***1*** | ***0*** | ***0*** |
| ***Ընդամենը*** | ***9*** | ***6*** | ***1*** | ***2*** | ***0*** |

***Բողոքների պատճառները՝***

Ներկայացված բողոքների պատճառների վերլուծությամբ պարզվել է, որ 9 բողոքից 7-ի պարագայում բողոքի պատճառը տեսչական մարմնի ծառայողների կողմից ծառայողական պարտականությունների ոչ պատշաճ կատարումն է, 1-ի պարագայում՝ դիմումատուի կողմից տեսչական մարմնի ծառայողի գործողություններին տված իրավաբանական սխալ գնահատականը, իսկ մեկ բողոքի պատճառ է հանդիսացել տնտեսավարող սուբյեկտում ընթացակարգային խախտումներով ստուգման իրականացումը։

***Բողոքների արդյունքները՝***

Ներկայացված բողոքների ուսումնասիրությամբ պարզվել է, որ դրանցից մեկին տեսչական մարմինը ընթացք չի տվել։

Ստացված 7 բողոքների դեպքում արձանագրվել է ծառայողների կողմից ծառայողական պարտականությունների ոչ պատշաճ կատարում, իսկ որոշ հարցերում՝ ծառայողական պարտականությունների վերազանցում, տեսչական մարմնի գործունեության ոլորտը կարգավորող իրավական ակտերի թերի իմացություն, ակտում ներառված խախտումներ, որոնք արտացոլված չեն ստուգաթերթերում։

Տեսչական մարմնի կողմից ընդունված ակտի դեմ բերված բողոքի հիման վրա տեսչական մարմնում հարուցվել է վարչական վարույթ, որի ընթացքում պարզվել է, որ տեսչական մարմնի կողմից խախտվել է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 3-րդ հոդվածի 3-րդ և 6-րդ հոդվածի 1-ին մասերը։ Արդյունքում՝ ընդունված ստուգման ակտը և կարգադրագիրն անվավեր են ճանաչվել։

Դատարանների կողմից վարույթ ընդունված գործեր չկան:

***10.2. Տեսչական մարմնում ստացված տնտեսավարող սուբյեկտների վերաբերյալ դիմում-բողոքների մասին***

2019թ. ԿՏՄ-ն ստացել է 139 դիմում-բողոքներ (ներառյալ թեժ գիծը): Նախորդ 2018թ. համեմատ դիմում-բողոքների թիվը նվազել է 61 %-ով: 2018թ-ին ԿՏՄ ստացել է 354 դիմում-բողոք:

 2018-2019թթ. ստացված դիմում-բողոքների քանակական տվյալներն ըստ ամիսների ներկայացվում է ստորև.

2019թ. թվով 139 դիմում-բողոքներից 13-ը վերահասցեագրվել է ԿՏՄ ՀՀ վարչապետի աշխատակազմից, 80-ը՝ ՀՀ ԿԳՄՍ նախարարությունից, 7-ը՝ ՀՀ պետական վերահսկողության ծառայությունից, 1-ը՝ ՀՀ մարդու իրավունքների պաշտպանից, 4-ը՝ e-request կայքից: Անմիջապես ԿՏՄ ստացվել է 34 դիմում-բողոք:

Ստացված 139 դիմում-բողոքներից 3-ը վերաբերում են նախնական մասնագիտական (արհեստագործական) ուսումնական հաստատություններին, 10-ը՝ միջին մասնագիտական կրթական ծրագրեր իրականացնող ուսումնական հաստատություններին, 10-ը՝ նախադպրոցական ուսումնական հաստատություններին, 116-ը (83%)` դպրոցներին:

 139 դիմումներից 78-ի դեպքում իրականացվել է վերահսկողական գործընթաց (27 ստուգում, 51 ուսումնասիրություն), որոնցից 40-ի դեպքում արձանագրվել են կրթության բագավառը կարգավորող օրեսդրական մի շարք խախտումներ:

 Դիմում-բողոքների թիվն ըստ ՀՀ մարզերի ներկայացված են գծապատկերում.

Ինչպես նախորդ տարում,այս տարի ևս ամենամեծ թվով դիմումները Երևան քաղաքից են (34-ը՝ 139-ից (24%)): Բողոքների թվով 2-րդ տեղում ՀՀ Լոռու մարզն է՝ 20 դիմում, երրորդ տեղում է ՀՀ Արմավիրի մարզը՝ 17 դիմում:

 Դիմում-բողոքների արդյունքում իրականացված վերահսկողական գործառույթների մասին տեղեկատվությունն, վիճակագրությունն ըստ եռամսյակների ներառվել են եռամսյակային հաշվետվություններում:

Դիմումներում առավել հաճախ բարձրացվել հարցերի առաջին եռյակում են «տնօրենի կողմից թույլ տրված անօրինականություններին», «գործատու-աշխատող փոխհարաբերություններին», «տնօրենի թափուր պաշտոնի համար անցկացվող մրցույթին» վերաբերող հարցերը: «Տնօրենի կողմից թույլ տրված անօրինականություններին» անդրադարձ էր արվել դիմումներից 31-ում՝ 22%: Նախորդ հաշվետու ժամանակահատվածում այդ հարցը ևս առավել հաճախ բարձրացված հարցերի առաջին տեղում էր (անդրադարձ էր արվել 354 դիմումներից 143-ում՝ 40%): «Գործատու-աշխատող փոխհարաբերություններին» վերաբերող հարցին անդրադարձ է արվել դիմումներից 28-ում` 20%: Նախորդ տարում այդ հարցին անդրադարձ էր արվել դիմումներից 73-ում՝ 21%: Իսկ «տնօրենի թափուր պաշտոնի համար անցկացվող մրցույթին» վերաբերող հարցին անդրադարձ է արվել դիմումներից 17-ի դեպքում՝ 12%: 2018 թվականին առավել հաճախ բարձրացված հարցերից երկրորդ տեղում էր Դրամահավաքությունը՝ 81 դիմում բողոքներում (23%), երրորդ տեղում Գործատու-աշխատող փոխհարաբերություններին վերաբերող հարցն էր՝ 73 դիմում-բողոքներում (21%):

2019 թվականին կարճվել են դիմում-բողոքներից 27-ը (19%), 2018 թվականին 94-ը՝ 27%:

|  |
| --- |
| ***11.Ձևաթղթերի մշակումներ, փորձարկումներ***  |

 *Նախադպրոցական կրթության ոլորտ.* ԿՏՄ-ն համաձայն 2019 թվականի աշխատանքային ծրագրի՝ մշակել է նախադպրոցական ուսումնական հաստատությունների ուսումնադաստիարակչական գործունեության գնահատման ձևաթղթերը և նախադպրոցական ուսումնական հաստատության ծնողի հարցաթերթը, համայնքապետարանի կրթության հարցերով զբաղվող ստորաբաժանումում իրականացվող վերահսկողական գործընթացի ձևաթղթերը: Ձևաթղթերը փորձարկման արդյունքում լրամշակվելուց հետո սահմանված կարգով ներկայացվել են հաստատման:

Նախադպրոցական ուսումնական հաստատությունների ուսումնադաստիարակչական գործունեության գնահատման ձևաթղթերը և նախադպրոցական ուսումնական հաստատության ծնողի հարցաթերթը փորձարկվել են ՀՀ Արարատի մարզի Մասիս համայնքի 6, ՀՀ Արմավիրի մարզի Մեծամորի 3, Փարաքարի մանկապարտեզներում իրականացված ստուգումների շրջանակում, իսկ համայնքապետարանի կրթության հարցերով զբաղվող ստորաբաժանումում իրականացվող վերահսկողական գործընթացի ձևաթղթերը՝ ՀՀ Արարատի մարզի Մասիսի, ՀՀ Արմավիրի մարզի Մեծամորի համայնքապետարանների աշխատակազմերի կրթության հարցերով ստորաբաժանումներում իրականացված վերահսկողության ընթացքում (*վերահսկողության արդյունքները ներառված են ԿՏՄ 2019 թվականի II եռամսյակի գործունեության հաշվետվությունում, տե'ս eib.am*):

*Հանրակրթության (միջնակարգ կրթության) ոլորտ.* ԿՏՄ-ն համաձայն 2019 թվականի աշխատանքային ծրագրի մշակել է հանրակրթական ուսումնական հաստատությունների (դպրոցների) կրթության որակի բաղադրիչների, հանրակրթական ուսումնական հաստատության սովորողի կողմից ուսուցչի գնահատման, դպրոցի տնօրենի զարգացման ծրագրի մշտադիտարկման, հանրակրթական դպրոցի դասալսման, մարզպետարանի աշխատակազմի կրթության հարցերով զբաղվող ստորաբաժանումում իրականացվող վերահսկողական գործառույթի համար նախատեսվող ձևաթղթերը և հանրակրթական ուսումնական հաստատության ծնողի հարցաթերթը:

 Ձևաթղթերը փորձարկումների արդյունքում լրամշակվելուց հետո սահմանված կարգով հաստատվել են Խորհրդի կողմից:

 ***11.1.ՀՀ Արարատի մարզի Մասիսի, ՀՀ Արմավիրի մարզի Մեծամորի համայնքապետարանների կրթության հարցերով զբաղվող ստորաբաժանումներ***

ՀՀ Արարատի մարզի Մասիսի, ՀՀ Արմավիրի մարզի Մեծամորի համայնքապետարաններում իրականացված վերահսկողության արդյունքների մասին տեղեկացվել է ՀՀ կրթության, գիտության, մշակույթի և սպորտի, ՀՀ տարածքային կառավարման և ենթակառուցվածքների նախարարներին, ՀՀ Արարատի, ՀՀ Արմավիրի մարզպետներին:

Հիմք ընդունելով Կրթության մասին ՀՀ օրենքի 39–րդ և «Տեղական ինքնակառավարման մասին ՀՀ օրենքի 46-րդ հոդվածները՝ Մասիսի համայնքապետին ***առաջարկվել է.***

1. մանկապարտեզների գործող կանոնադրությունները համապատասխանեցնել ՀՀ կառավարության` 2002 թ. դեկտեմբերի 26-ի նիստի թիվ 54 արձանագրությամբ հավանություն տրված Հայաստանի Հանրապետության նախադպրոցական ուսումնական հաստատություն համայնքային ոչ առևտրային կազմակերպության օրինակելի կանոնադրության պահանջներին,
2. մանկապարտեզների հաստիքացուցակները համապատասխանեցնել ՀՀ կրթության և գիտության նախարարի` 26.01.2007թ. № 29-Ն հրամանով (փոփ.՝ 16.11.2017թ., № 1318-Ն հրաման) հաստատված «ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի պահանջներին,
3. ապահովել մանկապարտեզներում փորձարարական և նորարարական գործունեության իրականացումը:

Մեծամորի համայնքապետինառաջարկվել է՝

1. մանկապարտեզների գործող կանոնադրությունները համապատասխանեցնել ՀՀ կառավարության` 2002 թ. դեկտեմբերի 26-ի նիստի թիվ 54 արձանագրությամբ հավանություն տրված Հայաստանի Հանրապետության նախադպրոցական ուսումնական հաստատություն համայնքային ոչ առևտրային կազմակերպության օրինակելի կանոնադրության պահանջներին,
2. մանկապարտեզների հաստիքացուցակները համապատասխանեցնել ՀՀ կրթության և գիտության նախարարի` 26.01.2007թ. № 29-Ն հրամանով (փոփ.՝ 16.11.2017թ., № 1318-Ն հրաման) հաստատված «ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի պահանջներին,
3. սահմանված կարգով դադարեցնել ՀՀ Արմավիրի մարզի Մեծամոր համայնքի «Թիվ 1 մանկապարտեզ», ՀՀ Արմավիրի մարզի Մեծամոր համայնքի «Թիվ 2 մանկապարտեզ», ՀՀ Արմավիրի մարզի Մեծամոր համայնքի «Թիվ 3 մանկապարտեզ» ՀՈԱԿ-ների տնօրենների պաշտոնական լիազորությունները,
4. իրականացնել վերահսկողություն մանկապարտեզների կրթադաստիարակչական գործունեության նկատմամբ,
5. ապահովել մանկապարտեզներում փորձարարական և նորարարական գործունեության իրականացումը:

ՀՀ տարածքային կառավարման և ենթակառուցվածքների նախարարից ստացված գրության համաձայն՝ ԿՏՄ կողմից ՀՀ Արարատի մարզի Մասիս համայնքում, ՀՀ Արմավիրի մարզի Մեծամոր համայնքում իրականացված վերահսկողության արդյունքները քննարկվել են ՀՀ Արարատի, Արմավիրի մարզպետարանների հետ: Կից ներկայացվել են մարզպետների պարզաբանումները:

ՀՀ Արարատի մարզպետից ստացված գրության համաձայն ԿՏՄ կողմից Մասիսի համայնքապետարանում և համայնքապետարանի ենթակայության նախադպրոցական ուսումնական հաստատություններում իրականացված վերահսկողության արդյունքում հայտնաբերված խախտումների վերացման ուղղությամբ ձեռնարկվել են համապատասխան միջոցներ՝ կատարվել են տեղական ինքնակառավարման մարմինների պարտականություններից բխող անհրաժեշտ աշխատանքներ: Միաժամանակ տեղեկացվել է, որ ՀՀ կառավարության լիազորած պետական կառավարման մարմնի կողմից հաստատվել է Մասիսի համայնքապետարանի աշխատակազմի համայնքային ծառայության պաշտոնների անվանացանկը, ըստ որի, աշխատակազմը կազմված է ֆինանսական, եկամուտների և ինֆորմացիայի, ներքին աուդիտի կառուցվածքային ստորաբաժանումներից և մեկ առանձնացված՝ քաղաքացիական կացության ակտերի գրանցման Մասիսի տարածքայինստորաբաժանումից: Կրթության հարցերով զբաղվող բաժին /որպես այդպիսին/ չի նախատեսվել, քանի որ ,,բաժին,, տեսակի կառուցվածքային ստորաբաժանումը պետք է բաղկացած լինի առնվազն 5 համայնքային ծառայողից /նույն գործառույթն իրականացնող/: Կրթության ոլորտը կարգավորող ՀՀ օրենսդրությամբ համայնքին վերապահված լիազորությունները սահմանված են աշխատակազմի մեկ գլխավոր մասնագետի /ծածկագիր՝ 2.3-8/ և երկու առաջատար մասնագետների / ծածկագրեր՝ 3.1-9, 3.1-10/ պաշտոնների անձնագրերում: Իսկ ինչ վերաբերում է այն դիտողությանը, որ Կանոնադրությամբ և պաշտոնի անձնագրով սահմանված գործառույթները չեն ներառում «Կրթության մասին» և «Նախադպրոցական կրթության մասին» ՀՀ օրենքների դրույթներին համապատասխան՝ տեղական ինքնակառավարման մարմնին վերապահված լիազորություններն ու իրավասությունները, տեղեկացվում է, որ Մասիս համայնքի ղեկավարի 08.08.2019թ. թիվ 763-Ա որոշմամբ վերոնշյալ մասնագետների պաշտոնների անձնագրերում կատարվել են համապատասխան լրացումներ:

Մասիս համայնքի ղեկավարից ստացված գրության համաձայն՝

ա) համայնքի ավագանու 09.09.2019թ. N71-Ա որոշմամբ **հաստատվել են** հ.հ. 1,2,3,4,5,7 մանկապարտեզների կանոնադրությունները (նոր խմբագրությամբ).

բ) **ավարտվել է** մանկապարտեզների վերալիցենզավորման գործընթացը, կազմակերպությունները կրթական գործունեությունը կիրականացնեն լիցենզիայի պահանջներից բխող պայմաններով,

գ) այսուհետ մանկապարտեզների հաստիքացուցակները և խմբերի խտությունը կհամապատասխանեցվեն ՀՀ ԿԳ նախարարի 26.01.2007 N29-ն հրամանի պահանջներին.

դ) քայլեր են ձեռնարկվել տեսչական ստուգման ժամանակ հայտնաբերված մանկավարժական աշխատողների ընտրության և նշանակման ժամանակ հ.հ. 2,3,4,5 մանկապարտեզներում թույլ տրված սխալները շտկելու ուղղությամբ՝ հ.հ. 3,4,5 մանկապարտեզներում աշխատանքից **ազատվել են** ղեկավար և մանկավարժական կազմի տարիֆաորակավորման բնութագրի չափանիշներին չհամապատասխանող աշխատակիցներ: Ինչ վերաբերում է թիվ 2 մանկապարտեզի մեթոդիստին, ապա նա ունի նախադպրոցական բարձրագույն կրթություն և 17 տարվա մանկավարժական աշխատանքային փորձ, այդ ոլորտում չի աշխատել վերջին տարիներին: Ելնելով անհրաժեշտությունից նրան թույլատրվել է շարունակել աշխատանքը: Նորից ելնելով անհրաժեշտությունից թիվ 7 մանկապարտեզում 0.25 դրույքով մեթոդիստ է նշանակվել համապատասխան կրթությամբ մասնագետ (չունի մանկավարժական գործունեության ստաժ).

ե) թիվ 5 մանկապարտեզի մեթոդիստին լրիվ դրույքով ապահովելու հարցը դրական լուծում կստանա և ուժի մեջ կմտնի 2020թ-ի հունվարից.

զ) նոր բյուջետային տարվա համար կնախատեսվեն լրացուցիչ ֆինանսական միջոցներ ֆիզկուլտուրայի հրահանգչի և պարուսույցի հաստիքները գործածության մեջ դնելու համար.

է) բոլոր մանկապարտեզներում կավելացվի երեխաների զարգացնող միջավայրի համար անհրաժեշտ ճանաչողական նյութեր ձեռք բերելու համար հատկացվող ֆինանսավորման չափը,

ը) Մասիս քաղաքի համայնքապետարանի համապատասխան մասնագետները կշարունակեն անհրաժեշտ հսկողություն իրականացնել մանկապարտեզներում ուսումնադաստիարակչական գործընթացի կազմակերպման նկատմամբ:

 թ) 29.07.2019թ-ին ստուգումների արդյունքները քննարկվել են համայնքապետի մոտ, որին մասնակցել են համապատասխան ստորաբաժանման աշխատակիցները և մանկապարտեզների տնօրենները, տրվել են հանձնարարականներ և հրահանգներ՝ տեղերում աշխատանքները ըստ պատշաճի կազմակերպելու և կրթադաստիարակչական գործընթացի որակը բարձրացնելու համար:

 ՀՀ Արմավիրի մարզպետից ստացված գրության համաձայն՝ թերությունները և բացթողումները բացառելու նպատակով մարզպետարանը իրականացնելու է մշտական վերահսկողություն: Մարզպետի գրությանը կից ներկայավել է Մեծամոր համայնքի ղեկավարի գրությունը՝ ԿՏՄ կողմից Մեծամորի համայնքապետարանում և համայնքային ենթակայության մանկապարտեզներում իրականացված վերահսկողության արդյունքում հայտնաբերված խախտումների վերացման վերաբերյալ:

Մեծամոր համայնքի ղեկավարից ստացված գրության համաձայն՝

ա) Մեծամոր համայնքի ղեկավարի 20.08.2019թ-ի N222-Ա որոշմամբ Մեծամորի համայնքապետարանի աշխատակազմի առաջատար մասնագետի պաշտոնի անձնագրում **սահմանվել են** Կրթության մասին ՀՀ օրենքի 39-րդ հոդվածի 1-ին, 2-րդ և Նախադպրոցական կրթության մասին ՀՀ օրենքի 17-րդ հոդվածի ե, զ ենթակետերով տեղական ինքնակառավարման մարմնին վերապահված լիազորություններն ու իրավասությունները.

բ) Առաջատար մասնագետի կողմից **մշակվել են** կրթական-մշակութային միջոցառումների տարեկան աշխատանքային ծրագրերը.

գ) Մեծամոր համայնքի ավագանու 27.08.2019թ-ի N26-Ա որոշմամբ համայնքի 3 մանկապարտեզների հաստիքացուցակներում **կատարվել են** համապատասխան փոփոխությունները.

դ) Մեծամոր համայնքի ավագանու 27.08.2019թ-ի N27-Ա որոշմամբ համայնքի 3 մանկապարտեզների կանոնադրություններում **կատարվել են** համապատասխան փոփոխությունները.

ե) Մեծամոր համայնքի թիվ 1, 3 մանկապարտեզների տնօրենների, Մեծամոր համայնքի թիվ 2 մանկապարտեզի տնօրենի ժամանակավոր պաշտոնակատարի նկատմամբ Պետական ոչ առևտրյին կազմակերպությունների մասին ՀՀ օրենքի 16-րդ հոդվածի 3-րդ կետի բ ենթակետի, ինչպես նաև Մեծամոր համայնքի թիվ 1, 3 մանկապարտեզների կանոնադրությունների 39-րդ կետի բ ենթակետի պահանջի կատարումը **գտնվում է** **ընթացքի** **մեջ:**

զ) Նախադպրոցական կրթության մասին ՀՀ օրենքի 17-րդ հոդվածի զ ենթակետի պահանջի մասով՝ Մեծամորի համայնքապետարանի կողմից մանկապարտեզներում փորձարարական և նորարարական գործունեության կազմակերպման աշխատանքները **գտնվում են ընթացքի մեջ:**

***11.2. ՀՀ Արագածոտնի և ՀՀ Լոռու մարզպետարանների աշխատակազմերի կրթության, մշակույթի, սպորտի վարչություններ***

 Մարզպետարանի աշխատակազմի կրթության հարցերով զբաղվող ստորաբաժանումում իրականացվող վերահսկողական գործառույթի համար նախատեսվող ձևաթղթերը փորձարկվել են ՀՀ Արագածոտնի և ՀՀ Լոռու մարզպետարաններում իրականացված վերահսկողական գործառույթների ընթացքում: Վերահսկողական գործառույթների արդյունքները ներկայացվել են ԿՏՄ եռամսյակային հաշվետվություններում: Կատարվել է նշված վերահսկողական գործառույթների արդյունքների համեմատական վերլուծություն, որը հրապարակվել է eib.am կայքում:

Վերահսկողության արդյունքում հայտնաբերվել են ՀՀ օրենսդրության պահանջների կատարման խախտումներ, թերություններ: Անդրադառնանք առավել հաճախ կրկնվող խախտումներին.

1. ՀՀ Լոռու, Արագածոտնի մարզպետարանների աշխատակազմերի վարչության կանոնադրությունում «Հանրակրթության մասին» ՀՀ օրենքի 31-րդ հոդվածի 1-ին մասի 6-րդ և 6.1-ին կետերով հանրակրթության բնագավառում **տարածքային կառավարման մարմն**ինվերապահված իրավասությունները՝ որպես գործառույթ ներառված չեն.
2. ՀՀ Լոռու մարզի 39, ՀՀ Արագածոտնի մարզի 11 դպրոցներ գերազանցել են ՀՀ կրթության և գիտության նախարարի համապատասխան հրամաններով հաստատված՝ սովորողների սահմանային տեղերը.
3. ՀՀ Արագածոտնի մարզի 62, ՀՀ Լոռու մարզի 89 դպրոցներ չեն պահպանել օրինակելի ուսումնական պլանի պահանջները (դպրոցական բաղադրիչի բաշխում, սովորողների ուսումնական ծանրաբեռնվածության ապահովում, երաշխավորված առարկայական ծրագրերի առկայություն և այլն).
4. դպրոցների կառավարման խորհուրդների ձևավորումն իրականացվել է սահմանված կարգի խախտումներով թե ՀՀ Լոռու, թե ՀՀ Արագածոտնի մարզի դպրոցներում.
5. ՀՀ Լոռու մարզի 127 (556 խախտում), ՀՀ Արագածոտնի մարզի 99 (311 խախտում) դպրոցներում մանկավարժական կադրերի ընտրության և նշանակման գործընթացն իրականացվել է խախտումներով.
6. ՀՀ Լոռու մարզի 138, ՀՀ Արագածոտնի մարզի 27 դպրոցում ֆիզկուլտուրայի որոշակի ժամեր դասավանդում են համապատասխան որակավորում չունեցող մասնագետները:

Վերահսկողության արդյունքները ներկայացվել են համապատասխան մարզպետներին, ՀՀ տարածքային կառավարման և ենթակառուցվածքների նախարարին, ՀՀ կրթության, գիտության, մշակույթի և սպորտի նախարարին:

**ՀՀ Արագածոտնի մարզպետից** ստացված գրությունների համաձայն՝

 **1**.Մարզպետարանի նոր կառուցվածքը հաստատվելուց հետո ԿՄՍ վարչության կանոնադրության մեջ կկատարվեն համապատասխան փոփոխություններ:

 **2**.Մարզպետարանի ենթակայության ուսումնական հաստատությունների կառավարման խորհուրդների կազմերը հաստատվել են ՀՀ ԿԳՄՍ նախարարի 14.08.2019թ. թիվ 01/07.1/16463-19 գրությամբ ներկայացուցիչներ առաջադրելուց հետո:

**3**.Մանկավարժական կադրերի ընտրության և նշանակման գործընթացի խախտումների մեծ մասը լեռնային, բարձր լեռնային և սահմանամերձ դպրոցներում են, որտեղ կա մանկավարժական կադրերի խիստ պակաս:

**4**.ՀՀ Արագածոտնի մարզի Գետափի, Օշականի և Թլիկի հիմնական դպրոցները ձեռք են բերել լիցենզիա, իսկ Ճարճակիսի և Անտառուտի միջնակարգ դպրոցները՝ անշարժ գույքի վկայական ստանալուց հետո, կդիմեն ՀՀ ԿԳՄՍՆ: Սովորողների սահմանային տեղերը գերազանցած դպրոցներից 5-ը համայնքում միակն են, իսկ Աշտարակի թիվ 3 հիմնական դպրոցը տարածաշրջանում ներառական կրթություն իրականացնող միակ դպրոցն էր, ուր հաճախում էին ԿԱՊԿՈՒ երեխաները:

**5**.Ուսուցչական փոքրաթիվ համակազմով դպրոցները, սահմանված կարգի պահանջներին համապատասխան ուսուցիչ չունենալու պատճառով, ատեստավորմանը ուսուցիչներ չեն ներկայացրել:

**6**. Կարգապահական տույժ է կիրառվել 3 դպրոցների տնօրենների նկատմամբ:

**ՀՀ Լոռու մարզպետից** ստացված գրության համաձայն ՀՀ Լոռու մարզպետարանի կրթության, մշակույթի և սպորտի վարչությունում և մարզային ենթակայության դպրոցներում իրականացված վերահսկողության արդյունքում բացահայտված առավել լուրջ և կոպիտ խախտումների համար մարզային ենթակայության 6 դպրոցի տնօրեններ ՀՀ Լոռու մարզպետի որոշմամբ ենթարկվել են կարգապահական տույժերի: Դպրոցների տնօրեններին հանձնարարվել է սեղմ ժամկետում վերացնել բոլոր այն թերությունները, որոնք հնարավոր է վերացնել ներկա պահին և այսուհետ աշխատել բացառապես օրենքի շրջանակներում՝ պահպանելով իրավական ակտերի պահանջները:

 ***ՌԳՍՊՎԳ վարչություն***

1. հաշվետու ժամանակահատվածում իրականացված ստուգումների արդյունքում հայտնաբերված խախտումների կշիռների հանրագումարի հարաբերությունը վերահսկողության ընթացքում նախատեսված ստուգաթերթերի ընդհանուր կշիռների գումարին [↑](#footnote-ref-1)
2. ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումարի հարաբերությունը վերահսկողության ընթացքում նախատեսված ստուգաթերթերի ընդհանուր կշիռների գումարին [↑](#footnote-ref-2)
3. Ըստ անհրաժեշտության իրականացված ստուգումներ՝ ստուգումներ, որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ։ [↑](#footnote-ref-3)
4. 1-ին տեսչական մարմինն ընթացք չի տվել, 4-ի դեպքում արձանագրվել է ծառայողների կողմից իրենց ծառայողական պարտականությունների ոչ պատշաճ կատարում։ [↑](#footnote-ref-4)
5. 3-ի դեպքում էլ արձանագրվել է ծառայողների կողմից իրենց ծառայողական պարտականությունների ոչ պատշաճ կատարում, 1-ի դեպքում տեսչական մարմնի կողմից ընդունված ակտն անվավեր է ճանաչվել՝ ստուգման ընթացքում թույլ տրված ընթացակարգային խախտումների հիմքով։ [↑](#footnote-ref-5)